text:
Namni tokko du’a diina isaatti ni gammada malee hin gaddu
Abdii Boruutiin*
Mata duree kanaan barreeffama gabaabaa kana akkan dhiyeessu kan na taasise. Du’a abbaa-irree Mallasaa ilaalchisee mooraa qabsoo bilisummaa Oromoo (QBO) keessaa miseensota Waltajjii Marii Oromoo ofiin jedhan namootni tokko tokko gadi bahnii du’a kanatti gadda isaanitti dhaga’ame ibsuu isaanii ti. Akka dhuunfaatti, abbaan fedhe waan itti dhaga’ame tokko ibsuuf mirga qaba. Kaayyoon barruu kiyyaas mirga namoota kana gadi qabuu fi yaada isaanii qeequufis miti. Haa ta’u malee, wanti na dinqe tokko, karaa’uma fedheenuu, bakkee’uma fedhettuu haa du’u diinni diinuma; diinummaan isaas hin hirraanfatamu. Mallasaan hogganaa jaarmayaa nama-nyaataa Wayyaanee ture.
Jaarmayaan kun ammoo dhiiga ilmaan Oromoo meeqa akka dhangalaase fi dhangalaasaas jiru; lubbuu ilmaan Oromoo meeqa akka galaafate; Oromoo meeqa mana hidhaa keessatti akka dararaa jiru otuu beekamuu; kun hunduu hirraanfatmee ykn dagatamee, akkamitti duutii nama kanaa nama gaddisiisa? Mallasaas ta’ee maatiin isaa yookaanis firootni isaa kan biraa hafee du’a ilma Oromoo tokkotti gadda isaanitti dhaga’ame ibsanii beekuu? Maarree, namootni keenya kan qabsaa’ota ofiin jedhan fi qabsoo kana keessattillee gahee guddaa taphachaa turan, har’a gadi bahnii gadda isaanitti dhaga’ame maatii fi firoota Mallasaatiif ibsuun isaanii, waan ta’e kana hundaa hirranfataniiti moo garaa laafina isaanii addunyaatti beeksisuufi? Eenyu gammachiisuufi? Eenyu birattis galata argachuufi?
Karaa tokkoon rakkoolee mooraa QBO keessa jiraniif furmaata argachuuf marii gaggeessina jechaa; mooraa keenya keessatti nagaa fi tasgabiin bu’ee, humni Oromoo cimee, irree tokkoon tokkummaadhaan diinarratti haa duullu jedhanii yaamicha dabarsaa; karaa biraatiin garuu waan Oromoorra gahe fi gahaas jiru dagatanii du’a diina hamaa kanaatti gadda isaanitti dhaga’ame ibsuun waan wal faallessu hin ta’uu? Karaa feetenuu haa dhuftu, duuti du’uma. Mee haa jennu, otuu Mallasaan qabsoo bilisummaa Oromoo kana keessatti ajjeefame, du’a isaa kanattis gaddamee, mooraa keenya keessaa ibsi akkanaa ni bahaa laata? Hogganaa keessan ajjeesuu keenyaaf gaddi nutti dhaga’ame, dhiifama nuuf godhaa jedhanii maatii fi firoota isaa dhiifama gaafatuu laata? Moo namni kun duuti isaa gara Waaqaatiin/Rabbiitiin dhufteef garaa isaan nyaate?
Dubbii kana raajeffachuuf ykn oo’isuuf otuu hin taane, akka yaada fi ilaalcha kiyyaatitti, ibsi akkanaa kun mooraa keenya keessaa gadi bahuun isaa Oromoo biratti qaanii guddaa dha jedheen fudhadha. Kan biraa ammoo, wantin ibsa kana keessatti hubadhe tokko, alagaa fi diinaaf (Wayyaaneellee dabalatee jechuu dha) yaamicha marii dabarsuu dha. Mee asirratti gaafiin kaasa: kun yaamicha marii ti moo kadhaadhaa? Diinni fi alagaan mariitti akka dhiyaatu godhuun kan danda’amu, dura ofiif tokko ta’anii; mooraa ofii cimsanii; humna cimaa fi abdachiisaa yoo uuman qofaa dha jedheen amana. Yoo karaa kanaan diina fi alagaa jilbiifachiisanii, akka mariitti dhiyaatu taasisan malee, humna laafaa qabatanii diinaaf yaamcha marii dabarsuun ykn kadhachuun faayidaa takkalle hin qabu. Projektii hin milkoofne yaaluun yeroo fi humna ofiitiin taphachuu ta’a jedheen yaada.
Asirratti wantin ifa godhuu fedhu fi dubbistootni barreeffama kanaas akka hubatan barbaadu, warri Waltajjii Marii Oromoo (WMO) jedhanii mooraa keenya keessatti nagaa fi tasgabbii uumuuf yaalii godhan, hojii isaanii kana qeequuf akka hin taane dha. Nagaa buusuuf, waliin haasawuu fi dhimma waloo tokkorratti waliin mari’achuun waan deeggaramuu fi jajjabeessamuu qabu dha. Marii kamiiyyuu yoo ta’e, yoo fedhii uummata Oromoo bal’aa hin faallessine, bakkuma fedhettuu godhamuun nama gammachiisa malee waan badaa ta’uu miti. Haa ta’u malee, bitaa fi mirga ; baddaa fi jala; duuba fi fuuldura ofii hubachaa waan tokko dalaguun baay’ee murteessaa dha. Ibsa jarri baasan kanas akka waan guddaa tokkootti fudhadhee; yookaanis bookee akka arbaatti ilaaluu kiyya otuu hin taane, haala uummatni keenya keessa jiru otuu beekanuu maaliif du’a diina hamaa kanatti gaddama kan jedhutu sammuu kiyya tuqe. Ana kan na gaddisiisu yoo jiraate, Mallasaan QBOtiin otuu hin injifatamin du’uu isaa ti.
Barruu kiyya otuu hin xumurin dura, dhaamsi ani qabsaa’ota Oromootiif carraa kanaan dabarsuu barbaadu, humnaanis haa ta’u; mariitti dhiyeessinee karaa nagaatiinis haa ta’u; diina keenya injifachuu kan dandeenyu, yoo dura mooraa keenya keessatti nagaa fi tasgabbii uumnee; karaa kanaan humna cimaa fi abdachiisaa mooraa keenya keessatti uumne qofaa dha. Humni Oromoo abdachiisaan kan uumamu ammoo, yoo tokkummaa ykn/fi tumsa humnoota bilisummaa Oromoo uumne qofaa akka ta’u hunda birattuu dhugaan kun hubatamuu qaba. Dura mana keenya haa qulqulleessinu; mooraa keenya haa cimsinu; humna keenya haa jabeessinu. Sana booda alagas ta’ee diinni otuu hin jaalatin dirqamee marii nu wajjin godha malee, akka amma jirru kanatti diina wajjin marii yaaduun gaaga’ama keessa akka nu galchu beekuu qabna.
Galatoomaa!
* Abdii Boruu: aboruu@gmail.com
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
28 Comments
-
Xaaxeessaa:
Warri “Waltajii Marii” ofiin jedhan kun, du’a nama ilmaan Oromoo kumaatamaan fixaa ture kanaaf dabarsuun isaanii hamilee uummata Oromoo akkuma dur baranitti ajjeesuu isaanii kotannoon itti fufaa jiru. Kuni kan agarsiisu, ilmaan Oromoo ajaja Mallasaatiin dhumaa turan sun, “amajaajii kee callaa otuu hin ta’iin kan keenyas” jechuu isaaniiti. “Amajaajota (farroota Toophiyaa) keenya nuu fixuu keetttiif lubbuun kee jannata haa seentu.”, jechaa jiru. Hiikaa bira of keessaa hin qabu. Balleessaan kan warra ittiin deeman miti; kan isaanii duruu ifa bayee jira. Ballessaa guddaa warri galagaa jiran, warra jala deemanii dibbee fi kiraara taphachaafii jiran dha. Kana booda warri “Waltajii Marii” ofiin jedhan marti, anaaf HIRMII dha.
-
biyyaaf yaad.:
Galatomi. Yoo kan dhageenyuu yaa Abdi si’iif homaa hin hafne. Galanni kee bilisummaa haa ta’u!
-
galata:
DHUGAA KEETI ABDI JARRI KUN NAMA AJAAIBU,TA’E JEDHANII WANTI ISAAN HOJJECHAA JIRAN NAMA AJAAIBA.
OFII ISAANIITII ABO DIIGAA QBO LAAFFATEE JECHAA MOORAA TOKKO GOONAA JECHAA AMMA EGAA DHUMA ISAANIITII GTOOFTAAN ISAANII DUUNAAN GADDANKAA.SILAASOO KAADHIMAMTOOTA HAARAADHAA KANAAF GADDANKA MAAL KABIRAAN ILLEE.
EGAA ACHI UTAALANIS AS UTAALANIS NUTI DHALOONNI HAARAAN HAGA MIRGA HIREE UUMMATA KEENYAA MIRKANEESSINUTTI DUUBATTI WANTI NU DEEBISU HIN JIRU.
-
Naol05:
J/ Abdii galatoomaa, gochi isaanii kan heedduu nama qaanessu ta’ullee kan waan hundaa irra ana akka oromoo tokkootti nagaddisiise
dhaamsaa isaanii maqaa uummata OROMOOTIIN dabarsuu isaanitti.
-
Bakaka:
Take heed Mr. Looser! ODF did the language of politics! Instead of complaining about Oromo Dialog Forum why you don’t tell us what you have achieved in 20 years?
Bakaka
-
Galgalo Geenda:
Bakaka: Bakakkaan sitti habu’u jedhuuf ka’een ture. Amma dhiise. Waan hinjirreeti bakakkaan hinbu’u. At hinjirtu,. Kan of wallaaleen jira jechuun hindanda’amu. Ati nama of hinbeekne dha. Waan feete wacabarii.
-
Jimma:
Moora keenya qulquleessina jechuun isa tokko fudhaate isa tokko achi qabu ta’a. ilaalchi akkanaa yeroo kana gaari miti. Yaadan nurra adda kan ta’an achi qabna. Waan akka nuti yaadnutti hin yaadneef achi qabna. Naamootni achi qabu feenu enyudha garu?. Marii Biyaa kan jedhaman kun Gruuppii qabu. Tokko tokkoon kaasne namoota marii biyyaa duuba jiran haasa’u hin danda’ama. Namoota muraasas. Yaada qaban garu, “promote” gochu fedhu. WBO/Qerroon har’a kan socho’aa jiru tokko Baalee tokko Iluu Abbaa Booraatti. Miti?. Fakkenyaaf, WBO/Qerroo kan bobaa jalatti hamate gargaaru karaa agarsiisu hawaasuma kanadha. Miti?. Hawaasni Baalee ykn Iluu kan biyya ambaa jiru kan biyya jiru, namoota achi keessa bahan, ilaalchaan bakka hundatti tokko ta’u baatnus bakka wal fakkaanu irratti akka walin hojatnu fedhu malee akka wal darbannu akka achi qabnu fedhu?. Moora keenya hin qulquleessina yemmu jennu “implication” isaas hubachudha. Jabaachus feena. Humna abdachiisaa akka ijaaramus barbaadna.
Humna abdachisaa dirree qabaachuf humna namaa biyaa ambaa qabnu sochoosufi hojachiisu gaafata. Osoo yaadan/ilaalchan hundi keenya tokko taane gaaridha, tokko ta’u baannus, waanta wal fakaanu hedduudha. Kanaaf isuma ille walin hojachu gaafata. Kana hojachuf, wal maddesu hin barbaachisu. Barruu kee kanarra tokko ka’eeti, kan jara cabsu fedhu cabsa. Jibba qabu, ittin baha. Akka dhunfatti kan jibbuf gaaridha. Akka ummataatti garu ummatni hin buufatu hinjiru. Nagaan moora keenya yaa bu’u feeta. Walitti yommu dhufnu walitti himu wayya. Wal xuqaa nagaan akkanatti hinbu’u. Namootni yaada kee deggeran jiru. Haa ta’u, dhugaan isa harki caalu jibbinsa irraa madda. Qeequ kenitus, qeequn ati kenitu akka abaan ilaaletti hikkama. Inni tokko ija jibinsaan ilaalu danda’a. Inni tokko rakko wal hubanoo dhabuuti jedhe, ennuma walitti dhufan wal himuudha jedha irra darba. Eega kun akkuma abbaati.
Waanta barressanitti yemmu deebinu, waamicha “National dialogue” dabarsan. Waggotta dheeraaf, Obbo Galaasaa/Daawud, TPLF walin“/negotiation/dialogue” gochaa turan, araara busuuf. Kan araara gaafatani humna jabaa qabaatanis miti kan “negotiation” dhaqan. Haa ta’u malee araarris hin milkoofne. Waan TPLF barbaaduuf waan nuti barbaannu walii galu didef. Har’a “negotiation/ dialogue” jalqabamu waanta barbaaanu arganna kan jedhuuf gama kiyyaan akkuma ati jette natti hin fakaatu. Kan humnaan caalutti argata. Kanaaf, humna abdachiisa ijaarudha. Kan ijaarufis yeroo fudhata. Humna namaa bicuu biyaa ambaa qabnus, walitti ka’u iraa, akka hundi diina xiyyefatu, akka wal dhageefatufi gamtaan sochoo’u gaafata yeroon. Dandeetti gama hundaan jiru, akka “target” barbaadamu rukuttuti hojachuus gaafata.
Waaye Mallas waraqaa barressan yoon ilaalu, akkuma abbaan dubbisetti. Ati jibiteera. Ani jibba hinqabu. Waanta kanaratti naamooti yaada wal faallessu kennani. Yoo “international community” ilaalcha isaani hubatte, kan namootni Marii Biyyaa barreesanitu gaaridha malee badaa miti. Ani gama kanaan illala. Namaa wal cabsu walitti duulu fedhuuf kunis dubbi taati. Kanumaan fagoo deemuf yadunis jira. Garu, ummatni waanta barreefameef iddo kennu hinqabu. Jarri keenyas waan barresanifis yaala caala ibsu jedhen yaada. Maal akka yaadan garu isaanitu beeka. Tari namootni jara kana achi qabu fedhan waanuma itoophiyaa akka hin diigamne fedhudha jechuuni. Walabummaa Oromiyaa ta’e Itoophiyaa dimokraatessu yaa yaadanis, ummatni cichee walabummaa naaf wayya yoo jedhe maal gochu danda’u murtii ummata fudhachuu malee?. Dimokraatesssus Walabomsus humna jabaa ijaarufi gamtaan hojachuu gaafata. Wal dand’u wayya qabso “vicious circle” kessaa baasuf. nagaan.
-
Naol05:
Yaa ‘bakakaa’ at OROMOO miti dhuguma odoo OROMOO taatee abbaan fedhe maqaa keetin lafaa ka’ee yoo daldalu(nagadu)
sanuu daldala bu’aa hinqabnef sitti dhaagaamuu qabayu.garuu malgodha oromuumman maqadhan miti hojjidhaan malee.
-
Anii maal dalagaaraa?:
Abdii Boruu, barrefamaa kee yeroo adda addaa atii barressa turtee heddu dubbisee jiraa . Xalayaan kee ifaa if ibsaa ofkessaa qabaa. Atii yeroo barressutu hundda akka namaa tokkofi yadaa nam tokko tateeti dhabolee siyasaa Oromo irratti barrresitaa.takka naaf galutti atii nam sabonaa oromummatti amanuu natti fakkataa. Yeroo waan Abo katabduu waan garii, yoo waan warra abo hogganuu ammo waan hamilee jaraa cabsuufi akkasumas karaa garii irra akka isaani hin jirre ibsitaa.wantii anii barresaru kun xalayaa amma qofaafi miti. Kan duraan barresitees dabalatee jecha. Yoo namaa waa ni dalagaa jedhee duraa yadaa hamilee cabsuun afoo dhabnne kaa waa galagaga jedhee akkamiin ofii afoo tarkanfataa ?yeroon dheraa sabnii kenna diinaa utuu hin taanee walumaa afoo dhabataa turre. Kan dabrre irra akkamitti waa barachuu dabnee nutii oromoon. Yoo dandetti ykn yadaa woyya qabuu kaa jettu tatee gadii bayii nuuf dalagii. Ammo warri du’aa mallasi mararfatee waan garii kee baada jedhaa hin jiruu ,mee gadii fagesiinee haa yannu jarrii tun dhugamaan du’aa tanatti mararsamaanii? Duraanuu wooma adda addatuu qabsoo tenna hadhaan baasee. Amma ebalutuu nut caala,beeka,wayya dhifnee, maaltu nuu malaa irratti dubbachuu .
-
Si'argee:
Galatoom obbo Abdii dhugaa dubachuuf yoota’e Obbo lencoon gaddufi ni malu maaliif yojeetan akka obbo Malasaan oromiiya bitaanif samaaniif ilimaan oromoo ajjesaan isa kan hidhaan qabeenya oromoo samaaniif caraa ykn gargaarsa godhaanifiiru kanaafu isa samaan tulataan osoo hinyaatiin du’un malaasa isaan gadisiisu nimala maale kuun afaan siyaasati jeechu hindandeenyu. Yaa obbo lencoo dhugumaan ati oromoof hojeechufeteetu oromoon sididee? Warana gafateetu sidiide? Hori ykn qarshi gafateetu sididee? Ka’i hirira mormii gageesii jeteetu sididee?maree maliif oromoo afaan fajeesita? Ega ataamti siduuka hirira? Ataamtiis si’amana furaan bilisuuma siharkaabateeti maloo ta’i ofkabaaji.
-
Abdii:
Firas ta’uu diinnii dhoksaatti wajiin nyaataan
Gaafa du’uu isaa mardhumaani tolee naamaf waan hin jenneef
Uttuma hin jaalatiin futtaafattee,,lubbuu hamaaruu jechuun hin hafuu,,
warrii keenyaas Waan dhoksaatti ija lammii jala miliqaanii wajiin haffeeraa nyaachaa turaaniif ,,,firootaaf maatii diinaatiin lubbuu hamaruu jajjabaadhaa jedhaan nati fakkaata,,,
-
Salphina:
Warra “Waltajjii Marii” kanatti murtaa’uu hin qabu. Maaliif seetan Obbo Leencoon biyyatti galuuf Mallas waliin akka dubbachaa ture odeeffannoon tokko tokko ni jira. Amma yoo inni du’emmoo tarii carraan biyyatti galuusaa kun daangeffammuu danda’aa laata kan jedhu sodaataniitu yaada isaanii laaffisaanii dhiyyeeffachuu isaaniiti. Rabbi isaan haa gargaaru!!
-
Furata Alemayehu:
Dhuguma namni du’a diina isaatti ni gammada malee hin gaddu.Namoonni marii jedhanii of ijaaran kun dura walitti qabaa akkamiitii? jennee of gaafachuu qabna.Eye tarii namoonni keessattuu Leencoo Lataa fi Diimaa Noogoo bu’uresitoota QBO jedhanii yaadu.Bu’uuresitoonni QBO J/Baaroo Tuumsaafaa fi warra Shinniggaatti ejjennoo tokko qabatanii wareegamaniiru.Warri mimmiliqa jiraatan warri maree jedhanii dhaaba jaarratan kun “ayyaan laallatoota” dhiiga qabsaahota dhugaatiin taa’anii nyaachaa turaniifi ammas nyaachuuf kufaa-ka’aa jiranidha.warri isaan walitti qabatanii deemanis ayyaalaallattoota aangoofi dinagdee hadamsaa jiranidha.Warri kuni immoo hundi isaanii warra Qabsoon tufedha,warra ulaagaa Qabsaahota Bilisummaa Oromoo guutuu hanqatanii tufamanidha.Dura Mallasaan isaan waameeti otoo bira hin gahiin du’e.Amma isaan gada isaanii ibsachuun isaanii yoo jaartiin Mallasaa isaan hubattee isaan waamteef jedhaniiti boohaa jiru fakkaata.
-
Galaagalee Sabaa:
Bakaka,
praising your enemy is the language of politics? The language of politics is criticizing and demeaning enemy not applauding and praising. you only praise your enemy after you surrendered.
-
Jimma:
Hi Abdii,
Moora keenya qulquleessina jechuun isa tokko fudhaate isa tokko achi qabu ta’a. ilaalchi akkanaa yeroo kana gaari miti. Yaadan nurra adda kan ta’an achi qabna. Waan akka nuti yaadnutti hin yaadneef achi qabna. Naamootni achi qabu feenu enyudha garu?. Marii Biyaa kan jedhaman kun Gruuppii qabu. Tokko tokkoon kaasne namoota marii biyyaa duuba jiran haasa’u hin danda’ama. Namoota muraasas. Yaada qaban garu, “promote” gochu fedhu. WBO/Qerroon har’a kan socho’aa jiru tokko Baalee tokko Iluu Abbaa Booraatti. Miti?. WBO/Qerroo kan bobaa jalatti hamate gargaaru karaa agarsiisu hawaasuma kanadha. Miti?. Hawaasni Baalee ykn Iluu kan biyya ambaa jiru kan biyya jiru, namoota achi keessa bahan, ilaalchaan bakka hundatti tokko ta’u baatnus bakka wal fakkaanu irratti akka walin hojatnu fedhu malee akka wal darbannu akka achi qabnu fedhu?. Kaanis kaasu dandeenya. Moora keenya hin qulquleessina yemmu jennu “implication” isaas hubachudha. Jabaachus feena. Humna abdachiisaa akka ijaaramus barbaadna.
Humna abdachisaa dirree qabaachuf humna namaa biyaa ambaa qabnu sochoosufi hojachiisu gaafata. Osoo yaadan/ilaalchan hundi keenya tokko taane gaaridha, tokko ta’u baannus, waanta wal fakaanu hedduudha. Kanaaf isuma ille walin hojachudha. Kana hojachuf, wal maddesu hin barbaachisu. Barruu kee kanarra tokko ka’eeti, kan jara cabsu fedhu cabsa. Jibba qabu, ittin baha. Akka dhunfatti kan jibbuf gaaridha. Akka ummataatti garu ummatni hin buufatuu. Nagaan moora keenya yaa bu’u feenan walitti yommu dhufnu walitti himu wayya. Wal xuqaa nagaan akkanatti hinbu’u. Namootni yaada kee deggeran jiru. Dhugaan isa harki caalu jibbinsa irraa madda. Qeequ kenitus, qeequn ati kenitu akka abaan ilaaletti hikkama. Inni tokko ija jibinsaan ilaalu danda’a. Inni tokko rakko wal hubanoo dhabuuti jedhe, ennuma walitti dhufan wal himuudha jedha irra darba. Eega kun akkuma abbaati.
Waanta barressanitti yemmu deebinu, waamicha “National dialogue” dabarsan. Waggotta dheeraaf, Obbo Galaasaa/Daawud, TPLF walin“/negotiation/dialogue” gochaa turan, araara busuuf. Kan araara gaafatani humna jabaa qabaatanis miti kan “negotiation” dhaqan. Haa ta’u malee araarris hin milkoofne. Waan TPLF barbaaduuf waan nuti barbaannu walii galu didef. Har’a “negotiation/ dialogue” jalqabamu waanta barbaaanu arganna kan jedhuuf gama kiyyaan akkuma ati jette natti hin fakaatu. Kan humnaan caalutti argata. Kanaaf, humna abdachiisa ijaarudha. Ijaarufis yeroo fudhata. Humna namaa bicuu biyaa ambaa qabnus, walitti ka’u iraa, akka hundi diina xiyyefatu, akka wal dhageefatufi gamtaan sochoo’u gaafata yeroon. Dandeetti gama hundaan jiru, akka “target” barbaadamu rukuttuti hojachuus gaafata.
Waaye Mallas waraqaa barressan yoon ilaalu, akkuma abbaan dubbisetti. Ati jibiteera. Ani jibba hinqabu. Kan isan jibbe oso waan barressanille osoo hin hubatin jibba waan isan hojatan. Waanta kanaratti naamooti yaada wal faallessu kennani. Yoo “international community” ilaalcha isaani hubatte, kan namootni Marii Biyyaa barreesanitu gaaridha malee badaa miti. Ani gama kanaan illala. Namaa wal cabsu walitti duulu fedhuuf kunis dubbi taati. Kanumaan fagoo deemuf yadunis jira. Garu, ummatni waanta barreefameef iddo kennu hinqabu. Jarri keenyas waan barresanifis yaada caala ibsu kennu jedha. eega kunis dubbi ta’uuf deemti. Maal akka yaadanis isaanitu beeka. Tari namootni jara kana achi qabu fedhan waanuma itoophiyaa akka hin diigamne fedhudha jechuuni. Walabummaa Oromiyaa ta’e Itoophiyaa dimokraatessu yaa yaadanis, ummatni cichee walabummaa naaf wayya yoo jedhe maal gochu danda’u murtii ummata fudhachuu malee?. Dimokraatesssus Walabomsus humna jabaa ijaarufi gamtaan hojachuu gaafata. Wal dand’u wayya qabso “vicious circle” kessaa baasuf. Dhagaa darbatamu dhagaatu deebi’a. Ummataaf bu’aa hinqabu. Namoota kanaa duuba hawaasni akka jiru hubachuudha. Waanta wal fuldura nudhaabu hin fudhannu. nagaan.
-
Abdi:
galatoomi abdi boruu baga jjiraannee akkanaas arkine akka wiliitiiniis Rbbi nu haa afu. waa hundaafuu gaariifi gammachuu ummata kheenyaa nu haadhageeysisu.
-
Rbbllee:
Dhugga dhaa du’a dinna uffi itti gamadani malle hin gadanni, hat’uu jechaa tookkoo dubachuni yookkani affan siyassa tookkoo wajechunii dinna sanni gadanii namma jechisissa yokkani warri wanni kanna jedhe dhugamaa dinna sannifii gadanitii wanni heduu yadauni barbachissa natti fakkataa isumma nammaa tokkoo yokkan dhabaa tokkoo yadaa jechaa tokkoo fudhanii ademissa issaa qequnni. Garru obboo abdis ta’ee kaa birroo wanni issan yadichesse dubbachuni mirga. Anii akka oromo tokkotti jerri kunni mallasaa fii du’aa gadani natty hin fakkatuu.
-
Balaambal:
Obbo Abdi galatoomi yaada keetiif! Keessi QBO jabaachuun dirqiidha gama hundaan olaantummaa argachuuf
Obbo Jimma: Waraqaa warri ODF barreessan ati ykn ani akka ilaallutti miti kan murtaa’uu qabu. Fedhii fi abjuu uummata Oromoo keessattuu isa biyya keessaa dararamaa, ajjeefamaa, hidhamaa fi buqqa’aa jiru malee. Kanaaf, hooggansa waraanaa fi uummata Oromoo gara daandii bilisummaatti geggeessaa turee dhumarratti kutannoo dhabudhaan ykn du’a sodaachuudhaan waraanaa fi uummata diinaa fi abdiddatti gatanii warra miliqan as bahanii raajii biraa isan nuuf qaban Oromootti hin mul’atu!
waa’ee ibsa gaddaa du’a Mallasaa immoo akka ati keessetti namoonni yaada wal faallessu dhiyyeessan hin jiran. Deggertootii fi fayyadamtooti sirna Wayyaanee ni gaddan, cunqurfamtoonni fi qabsaa’onni dhugaa garuu ni gammadan. Kan nama dinqu ammoo ibsaa/ilaalcha WMB fi kan “international community”wal fakkeessuuf yaaluu keeti. Warri WM Biyyaas akkuma anga’oota addunyaa kanaatti ilaalu jechaadha rakkoo Oromoo. International Community isa kamtu gaaffii fi gidiraa Oromoo hubatee guyyaa tokko nu deggeree beeka? Biyya kamtu Oromoon dhugaa qaba, miidhameera waanjoo gabrumma jala jira jedhee Mallasaati dheekkamee beeka? Kanaaf, waan wal hin fakkannee wal fakkeessuuf yaaluun if goyomsuudha. International Communitiin duras nu hin beeku, nu hin deggeru ammas akkasuma yoo nuti jabaanne malee,; isaan duras dictatara deggeru ammas yeroo inni du’u ni nama interest isaanii egsisuuf waan dhabaniif ni ni gadduuf, ni jaju. Warri WMO garuu maal argatnii maal akka dhabanii du’a Mallasaa gaddan si’ii fi isaantu beeka. Fakkeessaa dhiisaa! Warri Mallasan outsmart godhee biyyaa fi iddoo irraa hari’e waggoota 20 booda illee nama outsmart isaan godhe kabaju, jaju, gadduuf kun nama hin dinqu sammuu mo’amtamummaa fi gad-aantummaa irraa madda.
-
Gammachis:
Namichi Jimma jedhamu kuni maali inni inni dadabale dubbatu kuni? Tokkoffaa yaada namichi barressa kana dhihesse ofi isaa keessa hin qabnne dubbata, lammaffaa yaada dubbifame hin cixnneen nu nufisiisa, sadaffaa si’a lama yaaduma tokkon mataa nuxaxa!
Adaraa nurraa deebi’u dandessa Obbo Jimma? Nahubadhu ani kanan siin jedhu, waan hin jirrefi nami tokkoyyu hin dubbannefi karaa hin banin. Rakkina gahaa qabnna harkka keenya keessa, ammammo waa gara biraa dabalufi hin foolatinin siin jedha ulfinaan wajjin.
Yoon ballesse nahofkkalchi.
-
Fuliyye:
Bakakka, maal taate namana makmaksa oromo kana hin beektuu.
waan barbaadu duuba itti dhiisee mataa irra itti maaf hobobsa korbeesi re`ee
Tiksituun badduun/darreen loon dhiho itti dhiiftee fagoo itti barbaacha dhaqxi jedhu mitiire.
ofiif dulloomtani kaayyoon duloomeera jettan, ofiif dadhabdanii qabsoon badhabeera jettan,isinummaan laam-shesitani ofifuu laam-shoftani dhaabni laam-sha`eera, isinumman diigdani maangudoos taatani oromo tokkomsina nujechaa jirtu.Maloo dhaaba itti deebi`aa ti oromo araara gaafadha yoo sammuun keesan fayya qaba ta`e.
Nagaatti.
-
Jimma:
Deebi qaba garu. Akka natti bu’us jira. Eegan barreesen yaa hafu jedhe dhise. Rakko gahaa of harkaa qabna jettan. Nuti deggertuun yaada wal faallessu dubatna. Hoggani garu, yaada “balance” ta’e qaba. Rakko bira nutti hin dabalin jettan. Mee, dhise. “Community” oromootti gaafa deebine ifa baane walitti dubbana. Ummata fulduratti yaada dubbatnu kana kaasna. Namichi GUMII keessa ture gara Jijjirama gale, maqaan isaa ta’e kan abbaa isaa Nagawoodha. Hundi rakkina dhaaba isaa ilaalu qaba jedhe. Yaada jabaadha. Hundi keenya aadaa wal danda’u barachus qabna. Namni yaada koo malee jedhu, ummata al tokko tokko yaada faallaa qabatee jiru kana sochosu rakkisaadha. Akkuma haadha mimixaa ta’e. Kanuma kootu guba jetti. Yaada jibitu, sitti garagala seeran “justify” gochu baattu. Jedhaa, ani kessaa bahe. nagaan.
-
dhuga:
Obbo A. Boruu,
Akkuma yeroo kaanii yaadakee isa iffa, qajeelaa fi bareedaa ta’e kanaaf Waaqayyoo si haa eebisuu . Kan yaadakee deegaru sabni oromoo baayeedha. Jabaadhuu!!
-
Aboma:
The silly Primary Season of factional wars must come to an end. This is the General Election Season; we must stand as OLF (despite our differences), and we must act in union. If we fall, we must fall in unison. If we stand, we must stand in unison. If United, we can not fail our Nation. Act now or live outside forever crying for bilisummaa.
-
Abdii Boruu:
Dubbistoota barreeffama kiyyaa,
Duraan dursee, deeggaraas ta’ee qeeqaa, yaada dhiyeessitaniif hundi keessanuu galatoomaa.
Sorooroo,
“…siyaasa ofii gurgurachuuf yoo ta’e malee…”
Ani akka ilma Oromoo tokkootti, jaarmayaa siyaasaa irraa walaba ta’ee, yaada fi ilaalcha kiyya barreessa malee, kaayyoo siyaasaa gurgurachuu hin qabu. Maalan gurgura eenyutu maal narraa bita? Yoon nama qeequs akka nama-tokkeetti, yoon waan dhugaa ta’e tokko barreessus akkan itti amanutti yaada koo ibsadha. Asirratti bittaa fi gurgurri hin jiru. Wanti asirratti hubatamuu qabu, dubbiin jiru diinni keenya “baga du’e” haa jennu miti; gaafiin asirratti ka’u, mooraa QBO keessaa, keessumaayuu ammoo warra qabsaa’ota fi/ykn bu’ureessittota ABO ofiin jedhanirraa akkamitti gaddi issaniiti dhaga’mu maatii fi fira Mallasaatiif dabraa dha, fudhannus fudhachuu baatnus.
“…Afaan addunyaa dubbatu dubbachuun qaroomina malee doofumma yokn jaalala diinaaf qabnu hin agarsiisu…”
Eeyyen, dhugaa jette, Afaan Addunyaan dubbatu (Ingiliffaa) dubbachuun qaroomina malee doofummaa miti, ta’uus hin danda’u. Asirratti mamiin hin jiru. Haa ta’u malee, dhaamsa Afaan kanaan dabre fi qabiyyee xalayichaatu waan uummta keenyarra gahe dagatee diinaaf mararfachuu mul’isa. Mooraa QBO keessaa wanti akkanaa bahuun doofummaa ykn dhimma ofii dagachuu dha malee qaroomina miti jedheen amana ammas. Qaroomina qabanis karaa kanaan otuu hin taane karaa biraatiin agarsiisuun ni danda’ama.
“…balaaleffachuun arada yoo ta’e waan namni amanuu qabu ta’uu qaba malee siyaasa rakasaa tiin wal cabsuu yaaluun guddina hawwasa keenyaaf taakkuu tokko achi hin butu…”
Mee gaafiin si gaafadha: Namni isa kam (kamitti) amana, gama tokkoon qabsoo bilisummaa Oromoo gaggeessina jechaa, gama biraatiin immoo du’a diina QBOtti gadduu dha moo waan namni kun (Mallasaan) Oromoorraan gahetu amanamaa dha? Waan uummata Oromoorra gahe fi gahaas jiru dubbachuun siyaasaa rakasa ta’ee dhaa? Dhugaa lafarra jiru kana ibsuun nama balaaleffachuus miti; siyaasaa rakasa ta’es agarsiisuu natti hin fakkaatu.
“…Olola kana irra namoota yartuu amnasiisachuu jecha waan qaanii akkasii dalaguun seenaa xureessuu…”
kan jettefis, mee gaafii biraan si gaafadha: Waan ani barreese moo waan jarri barreessantu qaanii dha? Isa kamtu seenaa xureessuu ta’a? Akka jarri barreessanitti, diina lubbu ilmaan Oromoo galaafate fi galaafachaas jiru kanaaf, gadda isaanitti dhagahame maatii fi fira Mallasaatiif ibsuutu qaanii dha moo; akka ani jedhetti, akkamitti lafee fi dhiiga ilmaan Oromoo irra dhaabbatamee maatii diina hamaa kanaatiif gaddi ibsama kan jedhutu qaanii ta’ee, seenaas xureessaa? Deebii gaafiilee kanaa mee uummata Oromoo kan, qabsoo kana keessatti ijoollee isaanii dhabaniif haa dhiifnu!
Dhumarratti, ani warra WMO jedhaman kanarraa rakkoo tokkollee hin qabu. Wantan olola isaanirratti ofuuf sababas hin qabu. Qabsaa’otni keenya karaa danda’ani fi itti amananii qabsaa’anii uummata keenya gabrummaa hamaa kana keessaa baasuu yoo danda’an, ani ittin gammada malee wanti na gaddisiisu hin jiru. Kan na gaddisiisu faallaan fedhii uummata keenyaa kan dalagamu yoo ta’e dha.
“…Asirratti wantin ifa godhuu fedhu fi dubbistootni barreeffama kanaas akka hubatan barbaadu, warri Waltajjii Marii Oromoo (WMO) jedhanii mooraa keenya keessatti nagaa fi tasgabbii uumuuf yaalii godhan, hojii isaanii kana qeequuf akka hin taane dha. Nagaa buusuuf, waliin haasawuu fi dhimma waloo tokkorratti waliin mari’achuun waan deeggaramuu fi jajjabeessamuu qabu dha. Marii kamiiyyuu yoo ta’e, yoo fedhii uummata Oromoo bal’aa hin faallessine, bakkuma fedhettuu godhamuun nama gammachiisa malee waan badaa ta’uu miti….”
-
Hubachiisaa:
???? ??????…?????? ???………… dursa…
Three languages, one message, one objective, what is this objective??
We, members of the Oromo Dialogue Forum (ODF), would like to extend our condolences to the family and relatives of the late Prime Minister of Ethiopia, Meles Zenawi.
Nuti miseensotni waltajjii Maree Oromoo, du’a mummicha Ministeeraa Mallas Zenaawii ilaalchisuun ibsa baasne kana keessatti dursa, maatii fi firoottan isaaf jajjabina hawwina.
???? ?????? ?????? ???? ????? ?? ??? ??? ??? ??? ??? ??????? ?????? ??? ????????? ??????? ????? ???????
-
Abbaltti:
Hubachis, galatomi! Ani dhugaa haasa’ufi ergaa darbbe jedhame kana fuullaan argge hin beeku maal akka inni fakkaatu.
Kuno situ nuhubachiise akka maqaa keeti. Kunooti egaa identity crisis kan jedhan kana. Akka Oromo, isaanin duwwaani hin dabarsine dhiphoo jedhamnna jedhani sodaatu, akka afaan amaaraa duwwaan hin dabarsine, nammi keenya Goobanaa nun jedha jedhani sodaatu, akka Ingliffa duwwaan hin dabarsine warri Habashaa isaan kooluu itti galuufi fiigani suni, “Ye Habasha Farenji “nuun jedhu jedhani sodaatu! Warra ofitti amantti gatani garbbummaatti deebi’an jarri kuni jenne yammu waaye isaani haasofnnu ofumaati miti!
Kan isaan baruun irra jiraatu, kuni jalqaba kufaati isaani ta’ufi jireenya qaanifi salphinaa jaalatani ofitti fudhachu isaaniti. Kanaan ulfinafi mo’umsa arganna jedhani yaadan yoo ta’e, mo’umssaafi ulfina akkasi irra mo’umssi bara baraan yoo isaanitti hafe wayyaaf ture! Salphoo salphinaaf dhalate jechuun jara kanaafi ogana isaani isa edda dhalate waan gaari hojechufi hin umamanne sanaati!
-
Abbaa Jikssaa:
Sorooroo,
Amma dubbi kana oliifi gadi buttusi, hahaxooftte fuulla isaa midhegsuufi badaa dadhabddusi, si’achi waan itti dabaltusi waan irraa hirifttusi hin qabddu, callisi jiruuke hojedhun siin jedha!
Namoota duruma of biraa qabddan yoo waan fedhe ta’eyyu hiindhabddani, lafa dhaqani hin qaban si’achi waan ta’efi. Kan isin bira hin turrefi, jecha keessanitti, gadde, qaana’e, saalfate, akkuma kanaan dura aaree sana jechi kee kuni ittu dabale isa aarsa male, hin deebisu! Kana hundda rakkachu irra, baga duutee sanasi, maaf duute sanasi dhiifttani jaalala isaafi Ethiopiafi qabddani akkuma barttani dhokssaani itti fufu ni danddessu turttanimi! Garu akka natti fakkatutti , Waaquma Oromootu atu isin baaye hin deemin asuma gabaabaatti maalummaa keessani ummatichatti saaxilen jedha ani. Kanaafi kana caalaa gocha kanaafisi hin booyinaa, Mallasifisi gadda hin baayisina, adara of jajabeessa!!!!
-
Burka Banti:
Si`argee ,amma geettu hin beektu adaraa du`a kooti jetti jedhu mitiree yeroo makimaakani, me ati nama attamii taateeti kan xiinxala siyaasaa obbo leencoo irratti laatu???waan obbo Leenco hojjete yoo waan oromoof hin taane tahe ati ganna 20 guutuu maal hojechaa baatee?me dura mataan tee waan hojjete asi nuufi baasii nama biroo ceephai, osoo guyyaa tokko dhimma qabsoo oromootti hin dadhabin, qabeenyaa hin dhabin , kan humurii isaa guutuu qabsootti dabarse har`a lagaan jaaramtee maqaa qabsaa hin xiqqesin
2 iffi keefi dirree qabsoo biyya faranjii godhatte maqaa namaa pc irratti hin laaqin , ati nama 2012 keesatti akka leenccoon si jaaree hiriira nagayaa si baasuu fi waan oromummaa si barsiisu nama fedhuudha , karaan birommoo atumti kun nama hixatee hujii obbo leencoo qeequudha, me dura ani maal? ani eessan jiraa? maalani dubbachaa jiraa? waan ani dalagaa jiru tun ijaarsa oromummaatiifimoo ijaarsa nama tokko fi laamaati jedhii iffi xiinxai
nagaatti !!


c: text/html

text:
Cuunfaa Itti Ba’insa Koraa ODF fi Walgahii Ummataa ODFn MN Yaamamee
[gpslideshow exclude="" caption="on"]
Baatiwwan kuranan darbaniif deemsa qabsoo bilisummaa Oromoo kaleessaa, Har’aa fi borii irratti hawaasa Oromoo waliin mare gaggeessaa kan ture WMO Bitootessa 25-27 bara 2013ti kora gaggeeffateen gara dhaabaatti jijjiiramuu isaa ibsa labsaa isaa keessatti addeessee jira. Kora bu’ureessaa kana irrattis jilaootaa fi bakka bu’ootni Waltajjii marii Oromoo biyyoota adda addaa irraa dhufanii.
Bakka bu’oonni caayaalee hawaasaa fi abbootii amntii, akkasumas beektotaa fi namoota muuxannoo qabsoo bara dheeraa qaban qabsa’otni Oromoo irratti afeeramuun korri bu’ureessaa kun sirna ho’aan gaggeeffame.
Haala kanaanis korri kun dhaaba siyaasaa tokko bu’ureessuuf kanneen barbaachisoo ta’an keessaa; haala amma qabsoon bilisummaa Oromoo, Empayerri Ethiopia fi siyaasni adunyyaa keessa jiru irratti xinxala dhihaate irratti maree gaggeessan. Boodas Sagantaa siyaasaa, Heera dhaabaa fi Labsa irratti maree barbaachisaa gochuun raggaasisan.
Haaluma heera dhaabichaa fi aangoo korri dhaabaa qabu irratti hundaa’uun baroota afran jalqabaaf kanneen dhaabicha ogganaan miseensota koree gidduu (Central Committee) namoota 33 filatan. Isaan keessaas Kanneen dandeettii fi muuuxxannoo gahaa qabaniin dhaaba kana gara fuula duratti tarkaanfachiisuu danda’u jedhamanii abdataman Obbo Leencoo Lataa Pirezdaantii, Dr. Diimaa Noggoo Itti aanaa Pirezdantii, akkasumasa Dr. Bayyan Asoobaa, Obbo Leencoo Baatii fi namoota shan biroo koree hojii Raawachiiftuutti (Executive Committee) filate.
Waltajjiin Dimokiratawa Oromoo kun Alaabaa Mogga lameen diimtuu, Alaabaa ABOn beekamu akka alaabaa ofiitti osoo jijjiirama tokkollee itti hin goone, akka alaabaa ofiitti kan fudhate yoo ta’u, aasxaa haaraa garuu tolfachuuf jiraachuuf jira. Kora bureessaa kanaan walqabatee walgahiileen adda addaa guuyyoota Bitooteessa 23-29 bara 2013 ti ture kun akeeka walgaheef sana milkiin xumurate.
Itti ba’insa kora kanaa Hawaasa Oromoo naannoo Minneapolis MN jiraniif ga’uuf walgahii ta’e irratti hawaasni Oromoo MN fi naannoo isaa jirataanii fi dhibboota baayyaatti lakkawaman walgahii kana irratti argamuun deeggarsa qaban mul’isan Walgahii kana irratti Pirezidantii ADO obbo Lencoo Lataa fi Itti aanaan isaanii Dr. Diimaa Nogoo hirmaattota walgahichaaf ibsa bal’aa kennan. Hawaasa walgahicharra turan keessaas, kanneen gaaffii yaadaa fi qeeqa qaban martuu yaada isaanii akka dhiheeffataniif carraan kennameefii, maree, gaaffii fi deebii bal’aan erga ta’een booda walgahichi akeeka yaamameef guutuun milkiin xumurame. Walgahii wal fakkaataa akkasiis Ebla 6 bara 2013 waaree booda sa’a lama irraa jalqabee Washingtoin DC keessatti gaggeeffamuuf jira.
- Koree ODF-Minnesota.
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
24 Comments
-
Arsicha:
Tapha ijoollee fakkaata. Daa’imman ganama mana ijaarti galgala jissanii deemu. Borus yoo deebi’an kan biraa ijaaru galgala faallaa deebisanii deemu. Hojiin keessan kanaan adda hin fakatu.
-
arabo hordofaa:
Addunnaa kana irratti kijibdumaaf hattuu dadhabne .
isin walfiltan walfiluubaattanis silumaa oromoof yoomqabsooftan oromootti qabsa’aaturtan seenan kessan garuu amma odoo hin taane oromiyaan gafa bilisoomte malee ammaaf jiraadhaa waaffetan jedhaa barri gaafa darbe dubbannaa waan kalessa hojjatan irraaffatanii kan baruu yadatta beekkumsa akka kessanii kana rabbuu namaan hin dhihessin
-
Gurba?:
Worra ODF ofiin jedhu kana wannen ani gaafachu fedhu?
1- Tarsiimon isaan ittiin qabsa’uf haala haara, mul’ata haara, ilaacha haara jedhan kun maal faa dha/ Woyyaaneen yoo kara naga jedhan dura seera Ityophia fudhadha, qabso hidhanno balaleeffadh jetti. Kananis ammo seera filmaata sobatiin ittiin amma yoonas aango irra turte jirt. Borus kanuma gooti.
2- Rakkon qabso oromo mudate jabaachu dhabu malee, kayyo isa miti, Habashoonni yeero Dimokrasii jedha, mirga saba fi sab-lammi akka nam-tokketti malee akka Oromia, amara, Ogaden kutan jedha jiraatu hin-fedhan, kana jechun amma, utummayyu ODF Ityophia dimokratessufan qabsa’a jedhe, haala ODF jedhun qabso Oromo ni simatu jedhanii yaadun abjudha. Kara kanas tumsa u’uattoota biro sila hawwamu argachun hin-yaadamu. Kana waan ta’ef mee
Halleen arman oli-kana irratti ejjeennon ijan ODF qaba jedu, mu’lati haaran amma yoona dhabota mirga oromof falmina jedhan biro irra ittiinan adda ba’a jedhu maalii?
galatooma!
-
Hawwinee Barii:
For the last one year, I have been compiling the names of all Oromo who were martyred, imprisoned and maimed during 1991-1992 by the agitation and command of Leencoo Lataa in Western Oromiyaa in particular. The aim of this project is to make Leencoo Lataa accountable for sending these Oromos to fight for the cause he did not believe in. The crux of the matter is to make Leencoo Lataa accountable for sending these Oromo to the war front by deceiving and lying.
-
Milkeesso:
dhalatuun ODF /ADO gaaridha jechuuf:
1.dhaabilee oromoo biyya keessa jiran gar tokkotti luuccessuu yoo dandahe.
2.biyya galee yoo ummata sochoosuu danda’u tahe fi
3.dhaaba guddicha fi hangafticharrat olola oofuu dhiise milkaayu danda’u mala.ABOn gama isaatin tokkummaa isaa hatatamaan jabeefate haalan socha’aa fi sochoosaa tahu qaba.
-
Great begning:
It is good start,since I am not part of any political organization
I will give this focuse a chance at least the for next two years.
If they make some change with out any internal conflict with in this two years they get 100% of my support.
My hope it used to be ABO that will not happening specally, now it is hard to figure out wich one is on the right truck.
My advice for this new ODF make your organization diversify amoung all Oromo region and religion so, it represent all oromo from each corner,I think that is what have missing from the others organization.have a democratic dailage to solve internal problem. In last make some change to move our strugle forward.
For now you have my support, I wish your objective help the Oromo people to overcome all obstacle.
-
Sanyii:
Oromoo dimocrasii beekuun isaa hara namootaa akka gararaa yeroodhaa yeroottii bifaa isaani jiijjiraamuun kan himamuu mitti. Oromoo eenyuu caalaa uumataa dimokraasii beekuu akka ta’ee abbootiin seenaa irraa dedebi’aan himanii jiruu. Warri DOF ifiin jedhan kuni kan kaleesaa karaan nuttii ittin deemnuu karaa isa tokkichaa jechaa hara immo maqaa jiijjirachuudhaan umataa Oromoo fi QBO gufachiisuuf ergaa dinaa, kan akka namootaa Goobanaa Daccee, Habtjorgisi Dinagidee, Qadiidaa Wanabee fiii kan biroo, bakkan ga;uudhaaf uumataa Oromoo gabrumaa birroof dabarsanii kenuuf dhiphachaa jiruu. Kuni immoo hin ta’uu! ODF ni abjotuu malee Oromoon kanaan boodaa Goobanootaa fudhachuu hin deemu! Tooftaan kuni tooftaa yeroon isaa irraa dabredha. QBO sadarkaa hara inni irraa ga’ee jiruu siriittii hin bektani. QBO hidhanoo hikachiisuuf waantii hogannii ODF motummaa Habashaa waliin malteesee bakkan ga’uuf kanneen “Ulee” namaa taatanii ergaa dinaa bakkan ga’uuf tattafatanii if irraa galaagalaa if caqasaa. Umattii Oromoo yeroo tokko illee Ethiopia Demokrateesuuf hin warreegaminee! Yoo kannee akka kesaniif Gobanaa Daccee ta’ee malee!!!!!!!!!!!!!!!!! oromoon Masaraa Minilikki fudhachuuf gaaf tokko illee hin hawnee. Kani Oromoon itti warregamaa turii fii itti wareegama jirus seeraa Abba Gadaa isa cabee deebisuuf. Kanaaf yoo hawwee masaraa Minliki qabchhuf ta’ee maqaa keesan Oromoo iraa garaa Ethiopian Democratic Front (EDF) jedhuttii jiijjirachuu isin wayya. Meeqaa hin badiinaa. Please chechenge your name fto EDF
Oromiyaan ni bilisoomittii
-
"Ani duunaan margi hin margiin":
Obbo Leencho Lata iddoo inni hinjirreti qabsoon bilisummaa oromo iddoo hingawu itti fakkaateetu garaa kutatee akkuma ” yoo ol fiiguu dadhaban gadi fiigu” jedhan sana gadi fiiguuu filate.
Obbo Leencho please we lost great heros like Waqo Gutu, Taddee Birru, Elemo Qilxuu, Jarra Abba Gaddaa, Mamo Mezemir and many more who keep us running, but the struggle intensified as you see, instead of dying with them! You also enter history books according to your deeds, and this one is perhaprs one of your worst, second only to encamping an army of 20 thousand and fleeing away from them leaving them in harms way.
If you say the founding priciples of OLF were outdated, then they are as outdated as you are you should leave the scene for the youth who know better than anyone else what their destiny is. Not surprisingly you are out of touch with the young generation.
But the single most important characteristic of a leader is his/ her ability to UNIFY not DIVIDE his people and have them always on his side, be it for good or for bad intent.
You can take any famous leader the world has seen. Abrahm Lincon, Mandela, Gandi, or even Napoleon and Hitler. Your once comrade Meles Zenwi also united Tigres and secured almost 100% support from them. Do you have any oromo support?
Not only this is completely ABSENT from you, but worse still, you can not see this tragedy you are causing to oromo and to yourself. You can not be an adviser, mediator, jaarsa biyya (elder), and now call yourself party president, all in a span of less than on month.
Instead of uniting oromo you divided them and still actively dividing them which will leave a lasting scar even after you are no longer around. This and every thing else I recall you did simply proved beyond any reseaonable doubt that you are INCAPABLE as leader. One may wish or dream to be leader but unfortunately not all of us have the quality to be a leader.
But, note that no leader got any where by neglecting the voice of the people he/she wishes to represent. Thank you.
-
Tullu:
ODF please make note that regardless of your scare tactics all Oromo will stand together and will expose, your unacceptable mission (distracting and distorting the true Oromo quest), using all available means of communication to the entire world. Truth will prevail!!!!!
-
Wt:
Go ODF……..ppl bashing you make you stronger, I guess….hope God may with you and Oromo people
-
Borsee:
Go ODF!!!
I am 100% with u guys!
ODF fails only if Oromo is stupid!.. I dont think we are stupid enogh to let u down.
-
Obsaa:
Yaa saba koo mee dura ODFdhafis yeeroo yaalatnuf usnee maaf mormina! Mee amma waan naanawa keenya jiru gad fageesine haa xiinxalluu.Yoo ODF empaayeritti diimok
raatessu dandahe QBO sadarkaa tokko fulduratti tarkaafa
chiisuu ni dandaya. waan maraafu karaa argameen cufa haa haafayyaminu,uummatinis filannoo haa argatu.Gaarummaan ODFgaruu yoo ummataan wal argu dandahe qofaadha biyya alaa taahaan odeesun ammoo oromoo diiguu taati maleefaayidaa biraa hinqaban.waan maraafuu xiqqoo yaa eegnu.
-
Tomaas:
ODF do it just now! otherwise we z youngsters are ready to join what going to happen in z real world.
-
Sanyii:
Borsee
You have right to support anyone you would choose to do so but ODF fail is nothing to do with the Oromo people because ODF stands to democratize the Ethiopian Empire not for the liberation of the Oromo people from the Habasna colonization. As far as division between the newly installed ODF sources already leaked out and indicate there is a big division between the group members. Based on the information came out of the first meeting members did not agree on the name and the flag of the organization. Funding was also did not went the way they have expect. The other frustrating issue among the members is also funding how the organizations run. The original funding sources either have already died with the late PM. M. Zenawi or not available hence they couldn’t bring on board as anticipated. Time will tell how long they will be existed as a new political organization to democratize the Empire.
Good luck
-
Jaatoo:
Leencoo Lataa ganna shantama qabsaahee karaan irra deemaa turre dogoggora jedhee Umuriisaa ganna shanii gadi isa hafte kana keessatti Sinan bilisoomsa yoo jedhe Rabbi sihaagargaaru jechuu malee nama sammuun dhibame kana abaaruunis galmee seenaa xurii inni irratti galmaahe keessatti of dabaluu taati.
-
Fufan Cichuu:
Anoo qabsoo Oromoo biyya seensifna jennaan dhugaa natti fakkaatee sin jala hiriireen ture. Ammammoo erga Noorway irraa afuuraan geggeessuuf kan deemtan ta’e an keessaa of baaseera.
Fufan Cichuu
-
lateo:
Dhuufuu looniif funyaan hin qabatani Gidduu kana dhalachuu ADO/ODF ilaalchisee namni Ibsa Ijjannoo fi komee adda addaa barreessuuf namoonni hedduun kan dhalachuu isaa qabaleen galdaatuu hin beeyne hayyuu of fakkeessuuf mumullataa jiru kun waan guddoo nama dhibuu fi nam,a ajaahibsiisuu miti jabaa arrabsaa oolanis dhumni isaas jabaa taha laafaa faarsaa oolanis dhumni isaa laafaadhuma waan taheef jibicha dhugaan booratu biyyeen ija hin buutuu ADO/ODF jabaadhaa hamii fi gungummiif deebisaa hin keninaa!!!!!!!!!!! I U Of
-
Tooli Dhugaa:
Leenccoo (Yoohanis) Latii looks like he lives in different world or planet. Follow him and understand what he has to say about the difference between freedom and intendancy. He has his own dictionary he is carrying around particularly between Norway and North America. I think Leenccoo should publish his own dictionary so far no dictionary existed the way he has defining things. I am sure he has some problem. God may help him to think as other people think and define things on Earth not on another planet or world
-
Ensesuu:
Borsee- If ODF fail he has to blame his own narrow mind based plan not decent Oromos. True Oromo does nothing with Ethiopia. One day true Oromo will hold hand to hand to demolish Massara Miniilik. It is a big shame that many of you excited to meet in Massara Minlik. If I have an opportunity I would destroy the MM and rebuild with Oromo heroes/ heroine. That I would name “ Masaraa Oromoo”. It is very sad you all guys are confused including the so called new leaders.
-
Guyyaasaa:
Needless to say that the Oromo people have a great democratic tradition called Gadaa. Those of us who are proud of the Gadaa system should be not only proud of its history but have to practice and live it in our lives as well. Democracy means the peaceful co-existence of different and often opposing and competing views, visions, programs and strategies in a society about the future and the fate of the society. If we are proud of the Gadaa system and aspire to build a democratic Oromo society, we have to start by respecting the views of the others even if we do not agree with them. Let us recognize their rights to promoting their views peacefully even if we do not agree with them. Regardless of the history and past contributions of some of its founding members, the ODF is a brand new organization with its own program and strategies. It is perfectly natural that some of us are enthusiastic, some are lukewarm and some are sceptic about the ODF. The fate of the ODF is in the hands of its members and leaders and the Oromo people at large. Let us give the new kid in the town the benefit of the doubt. I for one support the ODF in any way I can because I feel that they have the right strategy for the circumstances we the Oromo people find ourselves in. I beleive that it is a move in the right direction and it will help to take the struggle of the Oromo people for freedom, justice and democracy to the next level.
-
Opportunists:
To begin with, I don’t have a problem about these people having their own views and establishing their own party according to their conviction.
The main problem is that they had been leaders of the OLF without full commitment to the the OLF’s political program. They were simply in that position because they were acting opportunistically for their own personal benefits given the massive support for the OLF. They just wanted to ride that wave and get the benefits. It was very clear that there were stark difference between the way Galasaa on one hand and Lencoo on the other (along with Dima who as a minister of woyanne refused to address oromo community in DC area in oromiffaa because he was a representative of the government whose official language was amharic back in that time) had such a different political outlook regarding the relationship between oromo and ethiopia. Again, I don’t have any problem with that view. The problem was that they were not courageous enough to stand clear for their convictions, pay the price, and struggle along their lines. Instead, they had been hoodwinking the oromo people who thought that these people believe what they preached.
The key failure of the OLF, the suffering of the Oromo people and all the shame we endured under woyane is attributable to this double standards and opportunist leaders. We suffered because of these. It is also clear by now why woyanne achieved so much why the OLF experienced defeat. Woyane leaders believed their party programs, while ours did not. Lencoo and co. owe a lot to the oromo people – they are the leaders of the defeats we had suffered.
-
Jabaadhaa!!!!!!:
Oromoon nama mul’ata qabu dhabdee rakkachaa jira. Amma garuu namoota mul’ata haaraa fi gaarii qaban argaa jirti waanta ta’eef, jabaadhaa. Oromoon tokko , namni tokko yaada haaraa fudhate dhufu teenyee haasa’uu fi kuni nu baasa moo hin baasu jennee mari’achuu malee jarri kuni kana fakkaatu, kan gochuu fi kkf haasa’uu fi hamilee cabsuu mannaa waanta uummaticha fayyadu hojjechaa hin jiran. Warri yaada haara fidan kana qeeqxan kuni uummatichaaf maali fi hangam hojjetne jennee of ilaaluu qabna. Ani akka nama tokkootti jara kanaan waanta haaraa uummatichaaf fiddaniittu jabaadhaan isiniin jedha.
-
anonymous:
kana kanatuu qotaa, edaa midhaan nama singgiggessaa?; jette jaartiin jedha Oromoon yommuu mammaku. Obbo Leencoo lataa yoo qabsoon kee biyyaa ormaa kessatti ta’e malee ati amma dhuguma hummata Oromoo fuundura dhaabbattee dubbattaa. Otoo kan siin jedhan beektee gabaa hinbaatu jedhe Oromoon. Ati nama naamusa qabuu miti, kan qabsoo hummata miliyoona meeqaa geggesu dhiisiti. Gaafa yeroon siif kennite sana, akka qabsoo hoogannuu danddeettii hinqabne hojiin mirkanessite.
Mee sin gaafadha: Waamicha TPLF/EPRDF yeroo sana isniif goote sana maaf deebiiee kennuu hanqattee?. OPDOn yeroo Darra irratti hundoftu, Gaaffiin hummata Oromoo gaaffii mirgaati malee, Gaaaffii Kolonii miti, akkasitti itti amanna kootaa wajjin qabsoofna jettte yero isiniif akka dhaabatti waamicha kennite maaf TOLE jette akka nama Tokkootti yoo akka GURMUUTTi dhaquu dadhabde maaf itti hinmakaminii?. Akkuma Nagaasoo Gidaada gochuu dandessaa turte mitii?. Waggaa 20+ sitti fudhatee OPDOn sirri ta’u ishii fi ati fi fakkattonni kee immoo KAAYYOO dhabeeyyii ta’uu keessan?. EKERAAN MALLAS ZWNAWWII akkam haakolfitu laata amma.
Akka mammaksa Sidaamaa ( Amharaa) ‘Si simuaat qartaa, sisibu’aat’ jettu sana ta’e wanti keessan. Dhaaba Kamaal Galchuu irra essatti wayyoftu, isin warra hamma isaa haamilee hinqabne ta’u malee. Daaba Mararaa fi Bulchaa caalaa ulfina hummata biratti arganna jettanii amanutuu. Hummata Oromoo essatti beektu silaas, hummaticha beektaniitu hinbeektan. Bakka Girmaa Waldagoorgis akka sibuufatan nan abdadha.
-
Guyyaasaa:
Opportunist, I respect your view. Everybody is entitled to his/her opinion. I disagree with your apportioning of blame but in a loving way. There is enough blame to go around for the setback we have encountered in the last couple of decades instead of poinitng fingers to a few individuals. I do not think this blame game is going to help us take the Oromo struggle to the next level. People’s thinkings or convictions are not static and they keep changing from time to time. People change, circumstances change. I consider the OLF as a big tent where people with different views can work together as long as they believe in the right of the Oromo people to exercise self-determination. The right to self-determination envisions a range of options among which the right to establish an independent Republic of Oromia is one. As long as I understand the Oromo people have not exercised their right to self-determination as yet.The struggle to exercise the right is going on as we speak. The OLF is spearheading the struggle for the realization of these inalienable rights of the Oromo people. The newly established ODF has made a strategic choice of focussing on one of the options that the right to self-determination encapsulates; namely, the option of genuine federal system. Whatever, the OLF or ODF thinks, the final decision will be made by the Oromo people. As long as the final veredict is given by the Oromo people, I have no problem supporting the OLF and/or the ODF. It is only a matter of having different visualizations of how we get there. It is a matter of strategy. I support both the OLF and the ODF because I do not see any fundamental difference between the two. That is just me.

robotstxt: allowed

filter: keep


text:
Mariin Hawaasaa, Walga’iin Miseensota ABO Kutaa Dhiya Kaanaadaa fi Galagalli Oromoo Konyaa Gadaa Bilisummaa Magaalaa Edmeenteen, Albeertaatti Qophaa’ee Milkiidhaan Xumuramee
Mariin hawaasaa waxabajjii 23 bara 2012 konyaa Gadaa Bilisummaatti qophaa’ee sirna ho’aan geggefamee jira. Mariin hawaasaa kun miseensotaa konyaa Gadaa bilisummaan kun haala yeroo gidduugaleefatuun dhimmoota Moonaa QBO ilaalchisan irratti hawaasin oromoo biyya alaa jiraatuu, miseensonni dhaabaa, Ayyoon oromoo fi dhaabiilee hawaasummaa waloon marii’atuun haala fuul duree irratti hubannoo waloon akka qabataniif kan akeekameedha. Bu’uuruma kanaan, marii hawaasaa kana irrattii hoggana olaanaa dhaaba MSH –GS-ABO, Jal. Tamaam yasuuf, Ayyuu oromoo, Dr. Moosiisaa Aagaa itti aanaa perzeedantii waldaa qorannoo oromoo, darkteerri liigii mirga dhala namaa ganfa afriikaaobboo Garoomaa Wakeessaa fi boordii dhaabatichaa fi maanguddoo oromoo kan ta’an pasteer Shemseediin Abdoo fi Gulaalaan Gazeexaa seeyiifee Nebelbal duraanii fi qopheessan raadiiyoo Afuura Biyyaa obboo Israa’eel Sabooqaa keessummaa kabajaa ta’uun irratti argamaniiruu. Akkasumaas Dhaabiilee tajaajila hawaasaa kennan konyaa kana keessatti argamaniis afeeramuun irraa qooda fudhatanii jiruu.
Mariin hawaasaa kun akka Aadaa oromootti Eebba manguddoon jalqabamee faruu alaabaa tiin ansaamee turee kan eegalamee. Faruu alaabaatti aansuun Duraa taa’aan konyaa Gadaa Bilisummaa Jal. Raajii Guddataa keessummaa kabaajaa guyyaa kanaa hoggana olaanaa MSH GS ABO Jal. Tamaam yasuuf akka seeraan saaqan gaafatuun mareen hawaasaa kun keessummaa kabaajaa kanaan saqamee. Duraa taa’aan konyaa Gadaa Bilisummaas keessuumoota affeeraman simaachuun mariin hawaasaa kun maaliif akka barbaachisee kaayyoo mariichaa hirmaatootaaf ibsuudhaanii fi tartiiba sagantaa waliigalaa ibsaniiruu. Erga tartiibiin saganticha ibsamees akka gamtaa hawaasaa Albeertaa kaabaattii dura taa’aan gamataa hawaasaa jal, Badirii Kbiiraas maqaa gamataa hawaasaatiin hirmaatoota sagantaa kana baga nagaan dhufatan jechuun simataniiru. Wal duraa duubaan keessuumoonni kabaajaa marii kana irratti hirmaataan ibsaa fi hubannoo dabalataa bal’aa ta’ee haala yeroo irratti kennanii jiru. Haaluma kanaan hogganni dhaabaa marii kana irratti argaman jal. Tamaam Yasuuf, koree kutaa dhiha kaanaadaa Jal, Darajjee Galataa fi Jal. Hunde Abubakar waliin ta’uun bal’inaan haala QBO irra jiruu, sakallawwan keessa darbamee fi ibsa dhaabaa haala yeroo irrattiakkasumaas kana irra aanuun moonaa qabsoo bilisummaa saba oromoo gabbisuuf miseensonni ABO, deggertoonnii fi hawaasni oromoo irra maaltuu eegama kan jedhuu ibsuudhaan hirmaatoonni akka hubatan taasiisaniiru. Jal. Tamaam ida’aamaan yeroo amma kana QBO afaan fajjeessuuf murnaa fi garee diinni niikaa ummata oromoo wayyaneen godhaa jiruu ilaalchisee hawaasni oromoo beekuun akka tokkummaa saba oromoo tiksuu akeekaniiruu. Keessayyuu sochii jaarmiyaa alaa fi WBO tarkaanfii inni biyya keessatti fudhataa jiruus heedduu abdachiisaa ta’uu dabaluun deggersa WBOf barbaachisuu godhuuf akka bira dhaabatuu qabnuu dhaamaniiru. Keessummaan guyyaa kanaa kan biroon Darkteerri liigii mirga dhala namaa ganfaa afriikaa obboo Gaaroomaa Wakeessa sochii dhabbataa isaanii fi bu’uura hundeefama dhaabata mirgadhala namaa kana erga ibsanii booda yeroo dheeraa fudhachuun dhiitta mirga dhala namaa addatti mootummaa wayyaneen oromoo irra ga’aa jiruu ragaleen kan deggeraman hirmaatootaaf agarsiisuun ibsa kennanii turan. Itti dabaluuniis baqatoota oromoo biyyoota olla keessa jiran irras dararaa hanga hin jedhamnee ga’aa jiraachuu kaasanii akka odeeffannoo qabatamaa qabaniittis kanneen bakka buuteen isaaniiyyu hin beekmnee jiraachuu fi walkaan immoo humnaan qabamanii mootummaa wayyaneetti kennamuun isaanii, dhabbatni isaanii kunis mootummoota wal ta’aanii (UN) fi dhaabiilee mirga dhala namaa falman akkasumaas mootummoota olla waliin dhiyeenyaan kan hojjetaa jiran ta’uu ibsaniiru. Kana malees hawaasni oromoo miseensa liigii mirga dhala namaa kana ta’ee deggersa irraa barbaachisuu godhuu akka qabana kan hubachiisan yoo ta’uu boordiin liigii mirga dhala namaa kana kana ta’an Paasteer Sheeseeediin Abdoos dhaabata dhimma mirga oromoof falamaa jiruu fi gochaa mootummaan wayyanee baqatootaa fi lammiiwwan oromoo irraan ga’aa jiruu kana saaxiiluuf tattaffii hin tuffatamnee gochaa jiraachuu dabaluun akka haawaasni oromoo deggersa barbaachisaa gochuun liigii mirga dhala namaa kana bira dhaabatuu dhaamaniiru. Manguddoon oromoo kun hawaasni oromoo hiree tokkicha saba tokko ta’uu jala muruun akka tokkuma saba oromoo eeguuf hunduu cimee waloon hojjetuu fi afaan fajjessitoota tokkummaa saba oromoo diiguuf tatafatan hunda dura dhabannoon akka keessa darbuu qabuu akeekkachiisaniiru.
Tartiiba sagantiichaatiin itti aansuun itti aanaa piireezeedantii Waldaa Qorannoo Oromoo (OSA) kan ta’an Dr. Moosiisaa Aagaa xiinxala gabaabaa haala qabsoo saba oromoo hirmaatootaaf dhiyeessaniiru. Dr. Mosiisaan oromoon saba gabruummaan eenyummaa isaa sarbamee ta’uu ibsuun seenaa mootummoota impaayeera xoophiiyaa wal duraa duubaa dhufaa turaniin dararaa oromoo irran ga’aa darban daran jajjabaataa dhufuu ragaalee qabatamaa qabaniin deggeruun bal’inaan ibsa kennanijiru. Ayyuun oromoo kun motummaan wayyanee oromoota maqaa investmeentiin lafa irra buqqiisuun, yeroodha gara yerootti hidhaan dabalaa deemuu fi seeroota adda addaa baasuun itti dawoo gochuun oromoota kumaataman lakka’aman mana hidhatti darbatuu kkf haala yeroo fi adeemsa seenaa qabsoo saboota biroo waliin wal madii qabuun hubannoo ga’aa ta’ee akka hirmaatonni marii kana argatan taasisaniiru. Dr. Moosiisaan qorannoo isaanii data deggeramee dhiyeessuun hangam rakkoon oromoo irra akka ga’aa jiruu addessaniiru. Egaa jedhan Ayyuun oromoo kun, rakkoo kan keessa ba’uuf oromoon akka jarmiyaatti ijaaramuun walqabatee qabsaa’uu akka qabuu fi keessayyu adeemsa amayya yeroo amma fayyadamuun odeessa ho’aa waliif qooduun keessayyu haalli fayyadama mal qunnamtii adda addaa (social media) gumaacha olaanaa qabachuu kaasni jiru.
Erga keessummoonni kabajaa afeeraman wal duraa duubaan ibsa fi odeessa haala yeroo irratti kennataniin booda hirmaatoonnii boqonnaa fi laaqana hawwan konyaa Gadaa Bilisummaa caayaa Eleemoo Qilxuun jalatti ijaramaniin qophee’a sooratuun mariin waaree boodaa itti fufee. Haaluma kanan hirmaatoonni marii kana carra gaaffii fi deebii kennameen yeroo bal’aa fudhatuun Hogganna dhaabaa, Ayyuu oromoo fi dhabiilee mirga dhala namaa ibsa kennaniif gaaffii dhiyeesuun deebii fi hubannoo dabalataa argatanii jiru. Gaaffii fi deebii akkasumaas yaada dabalataa kennameen booda hirmaatoonni sagantaa gumaataa dhiyaatee irratti onnee guutuun hirmaachuun deggersa maallaqaa QBOf godhaaniiru. deggersa maallqaa fi waadaa galan dabalataan meeshaa caal baasiif dhiyaatee bitachuun, uffata(tshirt) mallatoo sochii qeerroo fi asxaa dhaabaa qabuu, tikeetaa irbaata WBO fi asxaa MGS kan ta’ee baruulee bitachuun galiin akka irratti hirmaataniiru. Itt fufuun qabsoo bilisummaa sabootaa keessatti shoora malli sab qunnamtiin qabuu maali? kan jedhuu irratti gulaalaa Gazeexaa Seyfee nebelbaal duraanii fi Darkteerri Raadiiyoo afuura biyya obboo Israa’eel Sabooqaa ibsa gabaabaa hirmaatootaaf dhiyeessaniiruu. Ibsa isaanii keessatti haalli amma irra jiruu heedduu deggersa sab qunnamtii kan barbaaduu ta’uu fi haala kamiin miidiiyaa fayyadamuun milkaa’uun akka danda’amuu ogummaa fi yaada dabalataa qaban akekkaniiru.
Itti fuufuun keessumma kabaajaa guyyaa kanaa Jal. Tamaam yasuuf waraqaaa galataa koree konyaa gadaa bilisummaatiin miseensota konyiichaa lama dirqama isaanii ga’umsaa ba’aa jiranii fi akksumaas hawwan miseensa caayaa dubartootaa Elemo qilxuu ta’an milkaa’iina marii hawaasaa kanaaf gumaacha olaanaa kan godhaniif qophaa’ee bakka bu’oota koree kutaa dhiha kaanaadaa kana ta’an jal. Drajjee Galataa, Jal. Hundee Abubakar fi jal. Abaaboo hawaas waliin ta’uun kennaniiru. Waraqaa galataa kennamee kana fi hirmaanna dubartootaa ilaalchisee jal. Ababoon yaada onnefachiisaa dubartoonni godhuu qaban erga kennaniin booda dubartoota hirmaanna olaanaa milkaa’ina marii hawaasa kanaaf gumaachaniif maqaa koree kutaan galateefatanii jiru. Bu’uura tartiiba sagantan bakka bu’oonni waldaalee hawaasaa, abbootiin amantii fi Gamtaan hawaasaa kaaba Albeertaa wal duraa duubaan marii hawaasaa kana ilaalchisee yaada gagabaabaa kennataniiru. Bakka bu’ootiin waldaalee hawaasaa kunis marii akkana kun itti fuufiinsaan geggefamuu kan qabuu ta’uu fi dirqama isaan irra barbaachisuu ba’uu qophii ta’uu isaaniin daddabaluun hirmatootaa fi qopheessitoota sagantaa kanaaf dhamaniiru.
Osoo sagantaan marii hawaasaa kun hin goolbamiin dura dura ta’aan konyaa Gdaa Bilisummaa jal. Raajiif Guddataa keessumootaa, hirmaatoota marii hawaasaa kana galateeffatuun mariin hawaasaa kun konyaalee kan biroo irrattis itti fufuun geggefamuu kan qabuu ta’uu dhaamuun sagantaan akkana kun kan jalqabaa malee xumura waan hin taaneef miseensonnii, deggertoonii fi hawaasni oromoo bal’aan hirmaanaa isaa cimsatuun dhiyootti marii sabaa fi sablamootaa, akksumaas kora miseensota ABO dhiha kaanaadaa konyaa isaaniitti qopheessuuf karoorafatanii jiran irratti akka koree konyaa bira dhaabatan dhaamatuun marii hawaasa kanaan booda galagala oromoo qophaa’ee jiruu fi marii miseensotaa konyaalee dhiha kaanaada waxabajjii 24, 2012 qophaa’ee irratti akka hirmaatan beeksiisuun marii guyyaa kanaa kan xumuuran yoo ta’uu xumura marii kanaa irratti yaada wal fakkatuu kennatuun kan goolban immoo Abbaa jaarmiyaa konyaa gadaa Bilisummaa Jal. Hiroo Bariitti.
Marii hawaasaa guyyaa guutuu geggefameen booda halkan oromoo qophaa’ee irratti hirmaatoonni marii hawaasaa, keessummoonnii fi hawaasni oromoo naannootti ragamuu irratti hirmaatuun yeroo bashanan gaarii qabaachuun geggefameera. Galgala oromoo artiistoota oromoo bebbekamoo Saliha Sami, Habtamuu Lamuu, Amartii Warii fi DJ Roba kan irratti argamanii hawaasa argamee kana bohaarsaa turan yoo ta’uu galiin tikeettaa qophii kana irra argameessi deggersa QBO kan ooluu ta’aa. Qophii kana gidduutti calbaasiin galiin irra argamuus geggefamuu danda’ameera. Xumura galagala oromoo kana irrattis dura taa’aan konyaa gadaa bilisummaa hawaasa galagala oromoo kana irratti hirmaatee dinqiisiifatuun adaa keenya enyummaa keenya ta’uu ibsuudhaan artistoota oromoo gatii guddoo baasuun affeerra konyaa fudhatanii dhiyaatan maqaa konyaatiin galateefataan galagal oromoo kun gammachuun xumuuramuu danda’eera.
Gaafa Waxabajii 24, 2012 ganama irraa kaasees haaluma wal fakkataani miseensonni dhaabaa konyaalee dhiha kaanaadaa, konyaa kalgaarii, sasakatoon, garaand peerii, brooksii fi konyaalee kan biroo irra argaman hoggana dhaabaa olaanaa Misensa SH -GS -ABO kan ta’an Jal. Tamaam yasuuf waliin marii bal’aa haala yeroo fi haala qabatamaa konyaan isaanii irra jiruu ilaalchisee marii’ataniiruu. Marii miseensotaa kana irratti bakka bu’aan koree kutaa dhiha kaanaada jal. Darajjee Galataa hojiilee jaarmiyaa akka kutaa isaaniitti raawwataamaa jiruu miseensota koree kutaa kanneen biroo waliin kan ibsaan yoo ta’uu miseensonni hirmaataniis gaaffii hoggana dhaabaaf dhiyyeesuun deebii ga’aa ta’ee argatuun haal fuul duree adeemsa hojii jaarmiyaa irratti yaada waloon ka’atuun barbaachisaa ta’uu heeruun yeroo kam caalaa jaarmiyaa dhaabaa cimsatuun daran cimnee akka hojjetuun nurra jiru jala muruun waliif dhamuun akkasumaas qabsoo bilisumma saba keenyaa fi adeemsa dhaabaa sakaluuf afaan fajjii gareeleen maqaa dhibdee qabsoof fala kennuu jedhuun hojii diinummaa geggessa jiran dura dhabatuun galmaan ga’umsa kaayyoo dhaaba keenyaaf xiyyeffnnoo kennuun hojjeechuun kan nurra eegamuu ta’uu ibsuun haala gaariin geggefamee jira
Waluma galattii guyyoota mariin hawaasaa fi galagalli oromoo Waxabajii 23, 2012 godhamee fi marii miseensota kutaa dhiha Kaanaadaa Waxabajjii 24, 2012 konyaa gadaa bilisumaatti qophaa’ee kun ibsa eejjennoo armaan gadii baafatuun milkaa’inaan xumurameera.
1. Nuti Miseensotni ABO wal ga`ii kana irraatti argamne keessumaa, haala dhaaba keenyaa bu`aa ba`ii QBO keessa qaxxaamuree as ga`ee fi ammallee falmaa diinaa waliin ABO fi WBO kallattii maraan geggeessaa jiru kun namootni gariin ilaalacha keessa galchuu dhabuun Wareegama qaamaa fi qalbii hanga lubbuu qaqqaallii Jaallan qabsoo lubbuu isaanii tokkitti itti kitiman kana Fixeensa godhanii qabsoo sabaa akka nama tokkeetti ilaaluu, gara fedhanitti ofuu, yaada dhuunfaa ofii dhiyeessuu, yaada bur-jaajjessaa fi afaan faajjessaa Miseensa ABO, Deggertoota ABO fi sabboontota Oromoo keessaatti waan akeekaa fi kaayyoo ABO jalqabaa irraa faallaa ta`e har`a uumaanii kaayyoo ABO daddaaquuf waan duubaan shiraa jiran kun heedduun kan nu dalanssisee fi nu mufachiise ta`u hubatanii akka waan kana irraa dhaabbatan cimisninee gaafanna.
2. Miseensotni ABO akeekaa fi kaayyoo dhaabaa isaanii irratti cichuun kaayyoo bakkaan ga`uuf rasaasa diinaan galaafatamanii fi bakka buuteen isaanii dhabamera. Goototni wareegeeman kunis seenaa boonsaa fi mul`ataa, ulfinaa fi kabajaa guddaa saba isaanii biratti ni qabu. Yoomuu Seenaan isaan hin dagatu. Akeekaa fi kaayyoon Jaallan keenya irratti wareegamni sun har`as ta` e yoomuu hanga bilisummaan fiixa baatutti madaa sammuu fi laallaa Onnee ta`ee nu duraa mul`ata. Kaayyoo isaan wareegamaniifis galmaan ga’uuf mamii tokko malee of keniinsaan ni qabsoofna.
3. Nuti akka Miseensa ABO Kutaa dhiya Kanaadaatti wal ga`ii fi marii Hoggana keenya waliin goone haala amma dhaaba keenya irratti shiraaf daba gurmuu qabsaawotaa haphisuu, Miseensota dhaabaa wal milchiisuu fi wal dura nama dhaabuuf shiramaa jiru kana ni mormina. Mormmii fi duradhaabbannoo qabnus qabxiilee jiran tarrifnee ibsachuuun ejjennoo keenya dhaabbataa fi daddaaqqii hin qabne ibsachaa waan akeekaa fi kaayyoo mirga hiree murteeffannaa ummata Oromoo ofiin murteeffannaa sabni Oromoo qabuu fi abboomuu danda`u, qaamni kamiyyuu dhuunfaan ta` e murnaan jijjiiruu akka hin dandeenye jala murree ibsina. Mirga hiree ofiin murteeffanna saba oromoo deggeerree hanga dhumaatti galamaan ga’umsa isaaf deggersa barbaachisu ni goona.
4. Akka heeraa fi seera dhaaba keenya ABO tti wal dhabbiin fedhe dhaaba siyaasaa kamuu keessa jiraatullee heeraa fi seeraa jaarmiyaan furmaata argata. Garuu Gariin Hayyootaa fi Hogganoota dhaaba kanaa ta`ee heeraa fi seeraa dhaabbichaa tolchanii qaceellotti utuu beekanii fi hubatanii, har`a waan kalee hojjetamaa turee gatii dhowwuun/firii dhabilee godhuuf dhiiyeenya kana maqaa Marii fala qabsoo oromoo jechuun biyyota olla garagaraa keessatti godhamaa jiru, Qabsoo hidhannoo laaffisuu/laamshessuuf /dhaan egeree qabsoo oromoo humna dhabsiisaa ta’uu hubannee jirra
Kanaafu adeemsa lafa jalaan shira xaxamaa jiruu kana kan morminu ta’ee gamtaa fi tokkummaa saba keenya ijaaruu fi jabeessuun murteessaa dha jennee amana akka miseensaattis shoora nurra eegamuus ni raawanna.
5. Ummata Oromoo Biyya keessa Jiruu, haalli amma keessa jiru jireenya du`aan gadii ta`uu isa hubatamaa dha. Gubaa Abiddaa Isa abidda keessa jiruu caalaa namni gubatuu fi laalatu hin jiru. Furmaatni gabrummaa Qabsoo bilisummaa finiinsuun dukkana keessaa aduu/ifa bilisummaatti ba`uu dha. kanaaf gamtaa saba keenyaa jabeessuun misaan utuu wal hin qoodiin Qabsoo Bilisummaa oromootti akka dirmattuu fi WBO cinaa hiriirtee ga`ee fi dirqama lammummaa fi Oromummaa isaa akka ba’atu dhaamsa lammummaa fi Oromummaa dhaamna.
6. Ilmaan Oromoo Kan diinaaf Qawwee baattaanii mootummaa abba hirree jala hiriirtanii jiratan hunduu meeshaa diinaa baattan kana diina saba keessanii kan ta’ee wayyaneetti garagalchuun ummatta keessan kan keessaa dhalattan fincila diddaa isaa maddii dhaabatuun gaafatama seenaa jaala of baasuun qabsoo saba oromoo cinaa akka hiriirtan waamicha lammummaa fi sabummaa cimsinee isiniif dhaamna.
7. Gootota Barattootaa Oromoo fi Qeerroo Oromiyaa egereen Abdii Bilisummaa Oromiyaa isini ta`uu bektanii, Sochii seexa qabeessaa fi xiiqii abbaa biyyuummaa keessanii diinarratti mirkaneessuu fi qabsoo falmasiisaa fi morka fixachiisaa akkanaa kana diina rifasiseera. Injifannoo boonsaa diinarratti galmeessaa jiratan kan lammii boonsee diinaa hamilee ishee hongeesse ta`uu isaa hojiin mirkaneessaa jirtu!. Jabaadha itti fufaa jenna. Waan barabchisu maraan hanga QBO kallachummaa ABOn durfamtu bilisummaan fiixa baatutti isin faana jirra.
8. WBO dirree falmaa keessa jiru. Bona hongeen waxalamtee, Ganna bacaqii boorraattee bilisummaa saba isaa fi walabummaa biyya oromiyaaf diina waliin kokkee kan wal qabaa jiruu bira kallattii barbaachisuu hundaanuu tinisuuf kan bira dhaabannuu ta’uu keenya jala murree dhamna.
9. Mootummaa abbaa hirree wayyaneen biyya isaanii irraa arii’atamuun baqatummaan biyya ollaa keessatti dararaa kan irra ga’aa jiru baqatoota oromoof deggersa barbaachisuu gochuuf waada galla. akkasumas
10. Marii hawaasa keenyaa waliin haala yeroo QBO irratti godhannee kana itti fuufiinsaan kan geggefanuu ta’uu waadaa galaa muxannoo argamee kana irratti hundaa’uun konyaalee ABO biroonis akka marii hawaasaa geggefatan ni jajabeessina.
Duuchaatti nuti miseensonii fi deggertoonni ABO, Waan dandeenyu maraan Qabsoo Bilisummaa saba oromoo ni tinifna. Kana dhugoomsuuf kunoo IRBUU keenya irra deebiinee haaromsineerra.
Gadaan Gadaa Bilisummaati!
Injifannoon Ummata Oromoof!
Miseensotaa ABO fi Deggertoota ABO Konyaa Gadaa Bilisummaa Edmeenten
Waxabajjii 2012
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
Comments are closed.


text:
Maandela Irraa Maal Baranaa?
Baqqalaa Jiraataa irraa*
Barri 2013 barota darban keessaa adda ture yoo jedhame soba hin fakkatu. Bara 2013 kan adda isa godhee adunyaa mara yaadan walitti fiduu isaa ti. Dubbin adunyaa guutuu yaadan walitti fidee sochose, dubbachisee, gaddisise du’aan adunyaa kana irraa boqotuu Nelson Mandelaa (Madibaa) ti. Gotichi Afrika Nelson Mandelan erga dhukkubsatee mana yaalatti deddebi’uu eegale irra kaasee hawasni adunyaa kanaa guutuun waa’ee isaa jala bu’ee hordofaa ture. Midiyalee beekamoon haala isaa duuka bu’ani adunyaadhaf ibsaa turan. Dhukkubsachunis ta’e duuti hiree namaa, kan nama biraa hin hafne yoo ta’eyyuu kan Mandelaa adda ture. Hawwasni adunyaa kanaa du’a goota kanaa dhga’us ta’e arguu hin barbadne jechuun ni danda’ama. Dhugadha namni akka Mandelaa silaa du’uu hin qabu. Otuu danda’amera ta’e fakkeenya qabsoo bilisummaa, nagaa, araaraa fi namoomaa ta’ee barabaraan jirata ture. Garuu hangam jallatamaa ta’uyyuu qaamaan du’ee boqotuun isaa hin hafne.
Adunyaa kana irratti yeroo baayee yeroo namni tokko du’u hojii fakkeessa heddutu dalagama. Namichi yeroo lubbudhan jiru wanta inni hin ta’inii fi hin dalagin irra tuuludhan fakkeesu, saaduu, faarsu. Isa goota hin ta’inin goota jechuun, isa arjaa hin ta’inin arjaa dha jechun, isa badi dalagaa turen nama haqqatti jechuudhan faarsuun beekamaa dha.
Akka ilaalcha kooti kan yeroo jalqabaatif seenaa dhugatin adunyaa marti faarsee, saadee fi gadda dhugaa gaddef Gooticha Afrikaa Nelson Mandela ti jedhen amana. Mandelaa sanyii namaa kan ta’e maratu dhugumaan faarse yoo jedhame tasumaa soba hin ta’u. Mandelaa xiqaa fi guddatu faarse. Faarsuu qofaa miti ittin boonan. Mandelaan qabsa’aa, bilisa baasaa, abbaa jalala, abbaa araara, abbaa dhiifama fi abbaa adii fi gurrachaa jedhamee farfame. Goota Afrikaa kana faarsuu fi jalala isaaf qabuu ibsudhaf namni jecha isaaf gituu fi garaa isaa gahu argachuf itti rakkate.
Kana hunda maaltu fidee, maalif duti nama tokko adunyaa mara yaadan walitti fidee rasee bosisee? Deebin isaa gabaabadhumatti hojii/ dalagaa isaa ti. Kanaa ala homtuu hin jiru. Mandelan akkuma nama abbaa fedhee baatii sagalitti dhalate. Akkuma nama kamiyyuu harka, ija, gurraa, Walumaagalatti waan namni martinuu qabu qaba. Kan inni ittin nama kaan irraa adda ta’ee sanyii namaa garaa raase garuu yaada isaa fi dalagaa isatin. Mirga ummata isaatif ni qabsa’e, wareegama barbachisus ni kaffale. Waggaa 27 mana hidhaa keessatti gidiraa arge. Falmii isaa domsudhaf gabromftan biyyaa isaa irra ture aparthid waan danda’e hunda raawwatera. Mandelaan garuu biyyi Afrikaa Kibbaa hanga isheen biyyaa walqixumaa, biyyaa dimokrasii, biyyaa olaantummaan warra adiis ta’e kan warra gurracha keessatti hin mulatne umamtutti akka boodatti hin deebine mamii tokko malee ibse. Kayyoo kanafis yoo barbachisaa ta’e lubbuu isa kennuf qopha’aa ta’uu isaa kutannoo nama boonsun mirkanese xaddacha mana murtii apartheid fuullee dabbate.
Mandelan yaadaa fi fageesanii ilaaludhan warra adii caale argame. Ummatni gurrachi Afrika Kibbaa guddaa ta’uu isaa mullise. Mandelaan akka warra xiqqatti otuu hin taane akka warra guddatti yaade. Gurracha adiin tuffate hagam akka beeka fi namooma qabus ni mullise. Aadaa araaraa fi dhifama afrikallee ni agarsise. Diina tokko erga mo’anii booda haaloo darbe irratti bahun dadhabina malee jabina akka hin taane mullise. Kun dandeetti hogganummaa Mandelan qabuu fi nama guddaa ta’uu isaa agarsise. Mandelan waan hunda caalaa dandeetti hogganumaa qabun ummata isaas ta’e hawwasa adunyaa kanaa yaadan mo’e. Ummata hogganani bakka yaadame tokkoon gahuu jechunis isa kana.
Nuyi Oromoon Mandela irraa waan hedduu barachuu qabna. Akkuma isaa akka warra guddaatti yaaduu qabna. Adeemsaa fi toftaa qabsoo xiinxaludhan socho’uu danda’uu qabna. Siyaasni gabaa isa bitu qabachuu qaba. Haala qabtamaa yeroo kanaa yoo ilaalle hanga fedhe dhugaa qabatanif bakka yaadan hin gahan. Siyaasaa hawwasni adunyaa kana nama irraa bitu qabachun dirqama. Qabsoon siyaasaa adeemsisus kan hawwasni adunyaa kanaa gurra kennuf ta’uu qaba jechu dha. Kan midiyaleen adunyaa kanaa hordofan ta’ee mullachutu irra jira. Dhimma kana ilaalchisee gorsa hogganaan repheloltota bilisummaa Algeria dr. Musxafaa kan jedhamu kennef Madibbaan akkas jechudhan ibse. “Not to neglect the political side of war while planning the military effort. International public opinion is sometimes worth more than a fleet of jet fighters.” Yeroo qabso hidhannoo gaggesan siyaasnis dagatamuu hin qabu. Yaadni hawwasa adunyaa takka takka gurmuu xiyaara waraanaa caalaa jechudha gababatti. Gorsi kun kan Mandela/ Madibba f kenname baroota dheeraa dura ture. Haala yeroo sanattillee qabsoon ummata tokkoo qalbii hawwasa adunyaa argachuu akka qabutti amanama. Haala harr’atti moo yaadni hawwasa adunya kanaa bayee barbachisaa qofaa miti dirqama ta’ee argamaa jira. Kanaafuu siyaasni Oromoon adeemsisus kan qalbii hawwasa adunyaa kanaa hawwatu ta’uu akka qabu waan nama wal gaafachisu miti jedhen amana. Walumaa galatti Siyaasni/qabsoon mirgaa fi bilisummadhaf adeemsisamu qalbii hawwasa adunyaa kanaa akka hawwatuu fi dhageetti argatuf siyaasa ummata Oromootin walgitu yoo adeemsisuun danda’ame qofaa dha. Kana irratti yoo walif galuun danda’ame karaan qabsoo ni gababata, wareegamni kaffalamus ni xiqqata.
Waggoti 20 boodatti deebine yoo yaadane barota 1991 fi 1992 Oromoon ummata walif galee afaan tokko dubbatu ta’ee ture. Ummata humna qabu ta’ee mullatee ture. Sabaa fi sablamotni biyyatti gaddiduu Oromootif ulfna kennuu eegalanii turan. Barota sana Oromoon ummata simboo yookin adda qabu ture. Filannoo gandotaa bara 1992 adeemsisame irratti namotni ABO bakka bu’anii dorgoman sagalee ummataa guddaa argatanii Finifinnee keessatti filatamun isaanii ni yaadatama. Namootni duratti Oromoo tuffataa turan “ani akakayuun kiyya Oromoodha, ani garuu afaan Oromoo hin beeku jechuu eegalanii turan.:
Afaan Oromoo nuyi (dhabbileen siyaasaa Oromoo) harra sagantaa siyaasaa keessatti afaan hojii biyyatti haata’u jennu yeroo sana namootni otuu hin gaafatamin yookan hin dirqamin barachuu eegalan. Kana maaltu fide yoo jedhame tokkummaa, jabina jaarmiyaa (ABO), walii galuu fi afaan tokko dubbachuu keenya. Tokkummaan humna, yeroo tokkummaan jiru kabajatu jira, ulfinatu jira, sodatamutu jira. Ummattotni biyyatti Oromoon aangoo siyaasaa qabachutti dhiyate waan jedhanii yaadanif of qopheesuu eegalani turan jedchuun ni danda’ama. Angoo siyaasaa jechun maal akka ta’e ummatni ni beeka. Aangoon siyaasaa waan hundaa akka ta’e muuxannoo gahaa waan qabuf.
Ega bara sanaa asitti Oromoon aangoo siyaasa biyyatti irraa yeroodha gara yerootti fagata dhufe. Kun waggooti 20 darban kana ifatti mullatera. Sunimoo akka irranfatamnu nu taasisera. Ulfinaa qabnus nu dhabsisera. Numanuu garaa gara nu tamsase. Dhiyoo kana oduu aja’ibaa tokkotu karaa TV “ESAT” jedhamu tamsa’e. Innis Mootummaan Itophiyaa G7 wajjin mari’achuf gaafate kan jedhu. Dhaabni G7 jedhamu kun dheengadda dhalatee yeroo ammaa kana innis biyya Eritira madhefatee socho’aa akka jiru ibsatera. Gaafin araaraa mootummaan Itophiyaa dhiyeesef jedhamu Kun holoa Biranuu Naggaafaa ta’un ni beekama. Garuu kun nuf Oromodhaf ergaa maalii dabarsuf akka hololi kun deeme tilmaamuun nama hin dhibu. Gabaabadhumatti isin hin jirtanii jechuu dha.
Nelson Mandelaan yeroo haalli akkasi dhaba isaa ANC mudate jedhee yaade akkas jedhe: “ANC was in danger of becoming marginalized unless it stirred itself and took up a new method.” Kun jechun ANCn siyaasa keessaa gara moggeeefamutti deemaa jira kanaafuu dafee haala jiru ilaallee of sirreesuu qaba jechchuu isaa ti. Haala jiru hubatanii toftaa jijjirudhan socho’uf qophee ta’uu jechuu isaa ti. Hogganaa qabsoo ummataa irras kan eegamuu isa akkasiti.
Siyaasni biyyatti kan adeemsisamaa jiru biyyaa keenya Oromiyaa keessatti yookin irratti ta’uun isaa ifaa dha. Dr. Gammachuu Magarsaa dhiyoo kana waan nu hubachise tokkotu jira. Maqaan Itopiyaa fi Oromiyaa walirra oole jedhe. Misensotni sabaa fi sablammota biyyatti hundi kan keessatti argaman Oromiyaa waan ta’ef Itophiyaa jechun Oromiyaa jechuu dha. Oromiyaa jechunis Itophiyaa jechu dha jedhe. Kun jechuun Oromoon ykn. Oromiyaan biyya Itopiyaa jedhamtu kana akka utubaa manaa walitti qabee jirachisa jirachuu isaa ti. Waan kana ta’eef maqaa Itopiya jedhu lagachuu hin qabnu, kallatidhan Oromiyaa ilaala waan ta’ef. Amma garuu baayeen keenya damaqaa waan jirru fakkata. Gidduu kana falmii waa’e seenaa tortoraa Miniliki ilmaan habashaa afarsanin walqabatee Oromoon jijjirama yaadaa guddaa argamsisera. Kunis maqaan Itopiyaa jedhu nun Oromoo fi sabota Kush ta’an ilaala malee habashaa hin ilaaluu jechudhan paltalk irratti habashota afaan qabachisaniru. Qubattota habashotatu biyaa keenya irratti abbaa of tasisee nutti falmaudhan biyyaa asii hin qabdan nuun jedhaa jiru. Garuu dhugaan isaa Itophiyaan kan keenya malee kan isaanii ta’uu hin dandeesu.
Yeroon kana jedhu Itophiyaa Oromoo qofti dhuunfatee akkuma habashotaa kophaa abbaa itti ta’ee ummatota hafan hacuuca jechuu miti. Mirga abbaa biyyummaa Oromoo mirkanesudhan sabota fi sablamota biroo wajjin biyya walqixummaa fi walkabajanii keessa jiratan umuu jechu dha. Nuyi Oromoon qabsoon keenya eenyummaa keenya akka hin sochonetti deebisnee gadi dhaabuu, sirna federalism sabdanesaa dhugaa ijaaruu, biyya sabotaa fi sablamotni biyyatti waqixummadhan keessa walin jirataan Itophiyaa haaraa ijaarudhan oftuulummaa hundeedhaa buqisani ballesuu kan jedhu ta’uu qaba.
Dhugaadha sabbontotnii fi qabsa’otni gameesotni Oromoo yaada kana qabatanii dhaaba haaraa Adda Dimokratawaa Oromoo (ADO) jedhamu hundesani sochii irra jiran jiru. Dimokraasin aadaa Oromoo ti. Sirna gadaa Oromoo ti erga jennee dhugadhumatti dimokratawaa taanee argamuu qabna.
Ammas yaada Madibaa tokkotti fayadamuun barbada asiratti, innis akkas jedha: “That only a democratic state, based on the will of the people, can secure to all their birthright without distinction of colour, race, sex or belief.” Kunis mirga umaadhan ummattotni qaban mirkanneesuun kan danda’amu yoo mootummaan dimokratawaa fedha ummattotaa irratti hunda’e ijaarame qofaa dha jechudha.
Sirni Gadaa Oromoos duratti akkasuma ture. Sirna Gadaa keessatti namni hudumtuu walqixa, garagarummaan hin jiru ture. Sirna gooftaa fi garbumaa kan nutti fide halagaa dha. Sirna gadaa dimokraasii keenya kan ittin boonuu dandeenyu yoo dhalotni ammaa kun hojidhan agarsisuu danda’e qofa dha. Hojidhan agarsisu jechun moo yoo biyyatti Itophiyaa jedhamtu kana akka isheen sirna dimokratawaa irraatti ijaaramtuf Oromoon adda durummadhan socho’e qofaa dha akkuma ADO lafa ka’etti.
Hawasni adunyaa kanas kan Oromoo irraa eega jiru kanumadha. Kanaafuu, nuyi Oromoon heera haaraa biyyi itopihyaa ittin bultu qopheesudhaf itti gaafatamummaa guddatu nu irra jira jedhen amana. Sabootaa fi sablamotni biyyatti Oromoo eegaa akka jiranis beekuu qabna. Ani kana qabatamatti afaan guutee dubbachuu nan danda’a, yoo xiqate ganna shanif dhabbilee siyaasaa sabota biyyatti bakka bu’an wajjin dhimma siyaasa biyyatti irratti yeroo hedduu mari’adhera waan ta’ef.
Kana mirkanesachuf yaada ummattota/ sabaa fi sablamootaa/ gaafatanii ilaaluu ni danda’ama. Harr’a haalli mija’aadha yada ummataa gaafachudhaf. Muuxannon Madibbafa/Mandela/ kanaf ni gargara. ANC n dokumantii “Freedom Charter” jedhu qophese. Ummata biyyatifis gaafii akkas jedhu tamsase. “If you could make the law … what would you do?” Otuu heera baasaa isinin jedhame maal gootuu kan jedhu gaafin ummataf tamsa’e.
Yaadni ummatni kenne adeemsa siyaasa ANC tif bu’aa guddaa buuse. Isa irratti hunda’ee ibsa akkana jedhu baasee guutuu ummata biyyatii fi hawasa adunyatif labse. Labsin isaas akkas jedha ture: “We, the people of South Africa, declare for all our country and the world to know that South Africa belongs to all who live in it, black and white, and that no government can justly claim authority unless it is based on the will of the people.” Kunis afaan Oromootti biyyi Afrikaa Kibbaa kan ummattota keessa jiratanii, kan gurrachaa fi adii yoo taatu mootummaan kamiyyuu fedha ummataa malee aangoo irratti qabachuu hin danda’uu jechu dha.
Nuyi Oromonis wacaa fi holola abdii kutannaa ilmaan habashatif gurra kenninee yeroo keenya ballessuu dhiisnee yaada ummata guddaa fi aadaa dimokrasii qabu tokko irraa eegamuu fi dhiyaachuu qabu tokko ummattota Itophiyaa fi hawasa adunyaatif labsuu qabna. Dhabbileen siyaasaa Oromoo walitti dhufanii ejjennoo akkasi fudhachuu qabu jedhen amana. Tarii Addi Dimokratawaa Oromoo (ADO) kana irratti ni hojjeta jedheen amana. Hojjechus qaba. Kun hojii hattattama ta’uu qaba akka yaada Koo ti. Kana irratti beektoti, hayyotii fi maanguddoti Oromoo yaada kana deggaran ADO cinaa dhabbatanii yaada isaanii gummachuu qabu. Yaadni akkasii gonkumaa akka kaayyoo gatutti yookan akka “revisionist”tti ilaalamuu hin qabu. Akkuma Mandelaa mormitota keenya yaadaan caallee argamuu qabna. Seenaa abbatu tolfata malee namni namaaf hin tolchu. Oromonis akkuma Ummata Afrikaa Kibbaa seenaa isaa haresuudhan tolfachuu qaba.
Nelson Mandelaa kan du’a irra hambisee adunyaa kana irratti nama mararfatamaa akka ta’uu kan godhe ilma Oromoo kapiten Guutaa Dinqaa ti. Guutaa Dinqaa guddina ummata Oromoo aduynaan kun akka beeku godhera.
Janaral Taddasaa Birruu erga Mandeladhan wal arganii booda haala ummatni isaanii keessa jiru hubatanii gara falmii mirgaa ummata Oromootti akka fuullefatan kan jedhu yaadni ni jira. Janaralich Mandelaa irraa waan baratan qabuu jechuu dha. Isaan waan baratan sana hojirra oolchuf socho’anii utuu bakkaan hin gahin hafaniru. Dhalotni Oromoo harraa kunis Mandela irraa waan baratu qaba. Siyaasa bilchataa ademsise Itopiyaa jijjiruf qopha’uu fi hojjechuu.
Kun yaada koo dhuunfaa ti. Namni waan of harkaa qabu darbate sodataa hin jedhamu jedha mamaksi Oromoo. Namootni keessumaa yaada kana hin fudhane akka jiran ifaa dha. Garuu akkuma Oromoon dubbi baha hin dhorkin gala dhorki malee jedhe sana, maalif yaada kana dhiyeesite jedhamee abaramuu hin qabu. Yaadan garagara ta’uun kanuma jiru dha. “Despite our disagreements, we were all gentlemen.” Yaadan garaa garaa yoo taanes hundumti keenya yyuu naamusa qabna jedhe Mandelaan. Kunillee waan isa irraa baranu keessa isa tokkoo fi isa angafa jedheen yaada.
Hayyee, Hayyee!
Waaqa Umaa, Waaqa Umamaa!
Afaan keenya tokko godhi!
Warra walif galee alaa galu nu godhi!
Galatoma.
* Baqqalaa Jiraataa – Swidin irraa (bji2050@yahoo.com)
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
6 Comments
-
Utubaa Lammii:
ObboBaqqalaa haadakeef galatoomi. Garuu kan nama gaddisiisu waan haaraa uumtee nutti himuu dhabuu kee fi waanuma Leencoo Lataa nuuf faarsaa ba’e deebistee bifa biroon goota akka maandeellaa karkarsuun yaada dhuunfaa kee nuu labsuu keeti.
Fedhii uummata Oromoo irratti hundaa’ee biyya “sabdaneessa” isin jettan kana gaanfaa Afriikaatti gadi dhaabuuf sagantaa siyaasaa ABOkeessatti kaleessa taa’e maaliif bakkaan ga’uun dadhabamee har’a maqaa ADO tiin jijjiiramee gadi ba’ee laata?
ABO nis bar uummata ollaa isaa wajjin nagaan akka ollummaa isaatti ykn yoo wal taanee sirna dimokiraasummaa Oromoon ittiin buluuf deemu lafa keessyyatun yoo wal ta’an waliin jiraachuun akka danda’amu lafa kaa’ee jira. Hara waan ADO leellisuun maaf dhufeeree?
Addi Bilisummaa Oromoo sagantaan isaa inni jalqabaa sirna abbaa irree fi garboomfataa hundeedhaa buqqisee jalqaba mirga hiree murteeffannaa isaa mirkaneessuudha. Eega ol-aantummaa siyaasaa biyyattii harkaan ga’atee booda kan itti aanu uummata isaa wajjin murteeffata male ABOn hiree uummataa aangoon qaba jedhee irratti dhiibbaa gochuuf hin deemu.
Bulchiinsaa fi bulchitoota Impaayera Ixoophiyaa har’a jirtuu ammoo kaleessas dadhabanaan keessaa ba’ame waan ta’eef akka fedha keessaniitti osoo ni deemama ta’ee eentu biyya fi qe’ee isaa dhiisee ba’a moo du’atu namatti urgaa’ee ykn waraana ba’uuti suusii nutti ta’e.
Atuu kaleessa biraa gadi baatee har’a waan haaraa maaltu argamnaan siyaasa ADO nuuf faarsuun gadi dhufee? Namni isin dura dhaabbatu hin jiru itti deebi’aa dhandhamaa, gowwummaan Oromoo isin/sirratti hin eegalle. Karaan dudda hindaanqoo…..
IUOf!
Utubaa Lammii.
-
Obsaa:
Obbo Baqqalaa hedduu galatoomaa!!!
Hunda dura yeroo hundaa yaada bilchaataa, dhugaa fi uummata keenya gargaru jettee fi sodaa tokko malee maqaa fi suuraa dhuunfaa keessaniin maxxansuun nama dhugaa fi of irratti amantaa qabu ta’uu keessan mul’isa. Gama biraan yaadni armaan olitti barreessitan kun kan yeroo waliin deemu, furmaata tokkichaa fi jijjiirama ummata keenyaaf fidu ta’uu onnee irraan amana. Muuxannoon Mandela fi South Afrikaas barumsa guddaa nuuf ta’a jedheen yaada. Hundaafuu, horaa bulaa nama umuriin jiraatee bu’aa qabsoo Oromoo argu isin haa godhu.
Hubadhaa, akkaataan namoonni tokko tokko dubbii itti hubatanii fi ilaalan adda adda waan ta’eef nama jechu hin taane isiniif deebisutti akka hin gaddinee fi hin mufanne isin yaadachiisa. Ilaalcha akkasiitu hanga amma nu danqee sochii nu dhorkee uummata nu hin gitneen nu tuffachiise. Qabsoon akka irra aanu akkuma isinuu jettan mul’atoota gadi-bahaa jiran irraa ni argina.
Umurii dheeradhaa!!!!
-
Abba Xiqi:
Obbo Baqaladhaf!
Dura durse yoon siyasa kee hin-deggeruyyu ta’e akkuma ko duri ammas kabaja obbolumman siif qaba.
Gara yaada ati jettu itti yoon deebi’u garu, yaada ati kesse dogogora inni qabun siif akka arman gaditti siif ka’a.
1. Wa’e biyyi Ityophia jedhamtu kunu Oromia ilallata, namni tokkoyyu, Oromo fi u’ummata kushtu Itophia jedhamufuu mirga qaba….jette.
Maqaan Ityophia jedhamu kun halli inni ittiin u’umame, yoo ilaallu, jecha Greeki irra biyya U’ummatoota fuula gubata “people of burned face” irra jiraatan biyya Misra (Egypt) gadi lafa bayye ba’la amma galaana Atlantiki ga’utti shalagamu hammatu irra jiraatan u’umatoota akka Nuubiya, Suudan, fi kannen biro (Oromos dabalate) jechudha irra jiraataniif maqa kenname ture.
Egaa biyyoonni kaan dur maqa kana waliin qabnu har’a maqa eenyumma isaanii ibsu, kan fedhaniin waamama jiru. Eerga akkas ta’e nutis maqa u’ummatii keenya yoo barbachises u’ummatoonni biros nu waliin ta’ani ittiin waamamu barbaadan fuula-dura murteffatu fi ittiin waamamu fedhan eenymma keentya ibsun waamamu yookan qabaachu waan nu dh’owwu waan
jiru hin-se’u. Maaliif maqa u’ummatoota fuula gubata jedhame jalqabayyu u’umamen, maqa seena oromo waliin hoomayyu wailitti dhufeenya hin-qabneen, maqa silumayyu nuti hin-baafatin kanatti gargaarammu qabna jenne wal-falamii seenunu sirryyu miti. Kana malees golga maqqa kanan rakko amma yoona u’ummata keenya irra ga’es irranfachu hin-dandeenyu.
2.kan bira waanni beekamu qabu, haala qabson oromo har’a irra jiru, fedhi u’ummati oromo abba biyyumma isatif godhu gama tokkon, gama biran ammo kessuma humna waraana ga’a dhabu keenyan wal-qabate, ammayyu worri har’a a’anago of harka qabanis ta’e worri a’angotti ol-ba’uf tattafatan tasa qabso oromon mirga isatif godhu karaa nagatiin nuu fudhatu, nu degeru jedhani eegun of dagu irra darbe waan bira ta’u hin-danda’u.
3. Dhuma irratti, haala atu bara mootumma ce’umsa kessaati oromon kabajama turu ibsitu sunu bara sana oromon maqaa Ityopia farsinan miti waan bara sana isa har’a caala woranas harka (moorattu haa galu malee) qabnaf malee akkasuman kabaja tolatti argame hin-turre, eergasiis haaluma humni keenya laffata adeema dhufen kabajan sunu tatiibuman irra-jalan nurra mul’qama dhufe. Nuti yoo humna taane ofiifis u’ummatoota cunqurfamo birofis fayada taana, yoo humna hin-taanu ta’es, ammas akkuma Oboob Mararan jedhe ODF ati baantu fago hin-deemu.
-
Tolawak:
Nagaan onnee irraa madde siif kabajamaa obbo Baqalaaf haata;u attam jirtu? Isuma dhugaa ergan bara 2001 irraa qabee mooraa yuniversitii k-6 hiriyoota kiyyaa Garasuu Tufaaf Tesfahun Camadaa waliin si baree as kabaja hammana hin jedhamne siif qaba, ammas akkasuma. Keessumaa gaafa atiif Dr. Gamachuu Magarsaa dura taáa Maccaaf Tuulamaa taúuf dorgommii seentanii wal morkiin keessan cimee sagalee yaroo lama lakkaahame, boodas walii galuu dhabdanii ati jiá muuraasa booda dhiiftee deemtes tosheen yaadadha.
Oromoon, fira guddoo jaalatu yaroo duú sagal garagalchuu jedha. Anis kabajaaf jaalal waanan siif qabuuf waanuma atuu barreesite irraa gaaffii buúraaf yaada marii si gafatuu barbaade. Maaloo hin mufatiin.
Seenaa waliin madaalanii waan gaarii irraa baratuun bareeda, garuu haalli seenaa sana toshe hammam akka wal fakkaatu toshanii xiinxaluun ammo dhamaá nama oolcha. Mee waa sin gaaffa.
1. Kaleessa yaroo 1991 waliin jiraanna jenne biyya galle maliif milkooma dhabne? Haraá hoo maaltu addatti argame?
2. ABO’n yoom nagaan taaée hin marihadhu jedhe, moo nagaan biyya galanii falmuun ODF irraa eegale? Isin obbo Bulchaa faana maaf achi hiquu dhabdani? Moo yaada otoo hin taane nama kana dubatutu irra buáa qabaate? Jechuun kiyya yaroo atiif obbo Bulchanfaa, Dr. Mararafaa yaadi nagaan falmuu buáa dhabee hará Lencoof Dimaan yoo galan buáa addaa qabaatee?
3. Ammoo tarii warri humna qaban jedhan akka USAf UK harka lafa jalaan Leenco atumti gali malee Oromoon bilisa baafna jedhanii yoo jiraatani, maaloo dafaa nutti himaa.Garuu isaan nama humna qabuuf qofa waadaa galu.
4. Inni kaan namni bara obbo Lencoonfaa hoggana ABO turanifaatu hidhaa jira, kanaaf isaan hiikuu waadaa seentuu? Warra ilmaan Oromoo kumaatamaan lakkawaman hammeenyaaf gara jabinaan diinni fixef gantuun nyaachifte firatti maal jedhanii nuuf himuu warri akka obbo Lencoof Dimaa?
5. Inni biraa maaliif yaroo Mandellaan ummata Adiin isa hin ajjeesiin, ummanni gurraachi akkasaa J/ Taadasaa ajjesee? Kanaafis ati hammam jarri ollaa keenya kun nagaan isaaniif gala jettee yaaddee? Atummaanuu hidhaa waggaa 12 sitti murame kana haala kamtu sirraa fonqolcha?
Maaloo hadaraa natti hin gaddiin, anoo yoo fedha kee taé emailii kee kan dhuunfaa naaf dhaami, hinmaa nagaa waaqayyoo si gaafachuun fedha.
-
abba xiqi:
Obbo Tolawaqiif!
Bayye galatoomi yaa jaala koo. yaadi ati kaafte hundinu anaf sirridha. anis gaaffidhuma akkasiin Obbo Baqala faa fi kanneen akka isa yaadanif qaba.
waan hubachu qabnu;
Irra gudda yaada obbo Tolawaqin kaafan irra hin-deebu’u, garu waan beeku qabnu yeero amma gama tokkoon mootummoni dhi’a Ameerikas dabalate haala amma jirun mootumma woyyanne gargaarun miidha inni geesisu itti fufi jechu akka ta’etti amanu malu, mootummaan saba bicu kun Ityophia kessatti Dimokirasi dhuga hin-fida jedhanii amanun isaan rakkisa jira, garuu Diplomatoonni bayyen isaani Finfinne jiraatu, finfinne keessa nama jiruf ammo Finfinneen biyya Oromo ta’uyyu amanun isaan rakkisa. biyya irra guddan namaa (Oromos dabalate) Afaan Amara bal’inaan haasa’amu, konkoolaatan, taxsiin, manni dhugaatii, waan hundi ol-antumma Amaara ibsu akkasii namni ta’u, utuummayyu Oromon a’angotti dhufe nagaan bulchu dadhabu jedhani yadda’u malu, kana males haala ta’umsa, Kibba (Northern Ethiopia) biyyoota naanno oromo jiratanii, haala dachen isaanii irra jirus haala biyyatti gara kibba waliin yoo ilaalan yoo u’ummaanni kibba jiru hin-jirre u’ummaani kaaba jiru rakko isaan quunnamus ni ilaalu. qabso hidhanno Addi bilisumma oromo gageessa jirus quubsa akka hin-taane, garu fedhi u’ummati oromo abba biyyumma isaaf qabu hunda waliin ilaalu
Kanuma irras ka’ani, dhaaba oromo Ityophia Dimokiraseesina jedhu kan akka Obbo Leenco faa isin gargaarra jechu malu,
Kana duubanis mootumman Woyyaanne haala amma itti jirun qofan deemun rakko inni u’ummatoota dhi’a kana waliin qabacha jiru ittuma akka jabeessu beeka, kanafis amma waan toofta jijirrate fakeesse Oboo Leenco faa waame yoo fedhes barcuma shanan tokko itti kenne wogootii itti a’anan shanan ittiin achi butachfiss mala kawwate ta’a.
Yaadin an arman olitti kaase kun yaaddodhuman mata kessa qabu fi waanan shakudha. Egaa nuti oromon yeero bayye yeero nuti qabsotti cichinu,fi qabson kenyas fiinine fakaatu diinnoni keenya toofta haaran as nutti ba’ani qabso fi tokkumma keenyatti bishan naqa as ga’an. waan ta’ef ammas agammi nutti as deema jiru kana hubanne, qabso kenyatti haa jabaannu.
Ammas lafa irraatti kufne yookan laafne irra haa kaanu, (If we have to scale certain hight in our struggle for freedom there is no other way that we can go, but through. Let us go back to the drawing board, let us start from square one) ammas WBO haa jabeffannu, ammas dhaloota dhuftu qabso akka godhan nuti worri dhulooma jirru haa gorsinu.
-
Jabessa:
Obbo Baqqala gaaffiin Tolawak gaaffii nama hedduu ti. Gaaffii sirrii dha. Maaloo asuma irratti nuuf deebisi.
Yoo kana sirriitti hin deebisne ammoo maaloo of irraa callisaa jireenya keessan jiraadhaa malee garaa nu hin gubinaa. Waanuma kaleessa atuu yaaltee dadhabdee baqatte amma maaltu argamnaani Please ! Please !
Waaqni Oromoo Dhama’ummaa akkasii keessaa nu haa baasu!